tripathysagar/odia_wiki huggingface dataset:
ଭାସ୍କୁଲାର ଡିମେନ୍ସିଆ  (ଇଂରାଜୀ ଭାଷାରେ ) ରୋଗ ହେବା କୁହାଯାଏ ଯେତେବେଳେ ମସ୍ତିଷ୍କକୁ ଯଥେଷ୍ଟ ରକ୍ତ ପ୍ରବାହ ଅଭାବ ହେତୁ ଜ୍ଞାନଗତ ପ୍ରଗତିଶୀଳ ଅବନତି ଅଟେ  ଏହା ସ୍ମୃତି, କାର୍ଯ୍ୟନିର୍ବାହ, ସ୍ଥାନିକ ଦକ୍ଷତା, ଭାଷା, କିମ୍ବା ଧ୍ୟାନକୁ ପ୍ରଭାବିତ କରିପାରେ  ଧୀରେ ଧୀରେ, ହଠାତ୍ କିମ୍ବା ପାଦେ ପାଦେ ହୋଇ ଏହା ଆରମ୍ଭ ହୋଇପାରେ  ଅନ୍ୟାନ୍ୟ ଲକ୍ଷଣ ମଧ୍ୟରେ ପାରାନୋଇଆ ଏବଂ ଦୃଷ୍ଟି ଭ୍ରମ ହୋଇପାରେ  ଜଟିଳତା ମଧ୍ୟରେ ପଡ଼ିଯିବା, ଆସ୍ପିରେସନ ନିମୋନିଆ ଏବଂ ଚାପ ଘାଅ ହୋଇପାରେ  ଏହା ସ‌ହିତ ହୃଦରୋଗ ଅନ୍ତର୍ଭୁକ୍ତ ହୋଇପାରେ। ବିପଦ କାରକଗୁଡ଼ିକ ମଧ୍ୟରେ ହାଇପରଲିପିଡେମିଆ, ଉଚ୍ଚ ରକ୍ତଚାପ, ମଧୁମେହ ଏବଂ ତମାଖୁ ବ୍ୟବହାର ଉଲ୍ଲେଖନୀୟ ଅଟେ  ଅନ୍ତର୍ନହିତ କାର୍ଯ୍ୟଧାରାରେ ଆଥେରୋସ୍କ୍ଲେରୋସିସ୍, ଥ୍ରୋମ୍ବୋସିସ କିମ୍ବା ଭାସ୍କୁଲୋପାଥି ଥାଇପାରେ। ରୋଗୀର ସ‌ହାୟକ ଲୋକ ସ‌ହିତ କଥାବାର୍ତ୍ତା କରି ଓ ଜ୍ଞାନ ପରୀକ୍ଷା ତ‌ଥା ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ  ଅନ୍ୟାନ୍ୟ ସମ୍ଭାବ୍ୟ କାରଣକୁ ବିଚାରକୁ ନିଆଯାଇପାରେ  ଏହି ରୋଗ ଆରୋଗ୍ୟ ହୁଏ ନାହିଁ । ଚିକିତ୍ସାରେ ବିପଦର କାରଣ ଏବଂ ଆଚରଣରେ ଉନ୍ନତି ଆଣିବାକୁ ପ୍ରୟାସ କରି ଅଧିକ ଖରାପ ହେବାକୁ ରୋକାଯାଇଥାଏ। କୋଲିନଇସ୍ଟରେଜ ଇନହିବିଟର କିମ୍ବା ମେମାଣ୍ଟାଇନ ଦିଆଯାଇପାରେ  ଯେଉଁମାନଙ୍କଠାରେ ଷ୍ଟ୍ରୋକର ପ୍ରମାଣ ଅଛି ସେମାନଙ୍କୁ ଆସ୍ପିରିନ୍, ୱାର୍ଫାରିନ୍, କିମ୍ବା କ୍ୟାରୋଟିଡ ଏଣ୍ଡଆର୍ଟେରେକ୍ଟୋମି ଅପରେଶନ ସାହାଯ୍ୟ କରିପାରେ  ଏହି ରୋଗରେ ଆୟୁଷ କମିଯାଏ ।  ଭାସ୍କୁଲାର ଡିମେନ୍ସିଆ ରୋଗ ମୋଟ ଡିମେନ୍ସିଆ ରୋଗର ପ୍ରାୟ 16% ପ୍ରତିନିଧିତ୍ୱ କରେ, ଅଲଜିମର ପରେ ଏହା ଦ୍ୱିତୀୟ ସାଧାରଣ କାରଣ ଅଟେ  ବୟସ ବୃଦ୍ଧି  (୬୦ରୁ ୭୫ ମଧ୍ୟରେ) ସ‌ହିତ ଏହା ସାଧାରଣତଃ ଏହା ହୁଏ  । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି। ଷ୍ଟ୍ରୋକଗୁଡିକ ଡିମେନ୍ସିଆରେ ପରିଣତ ହୋଇପାରେ, ଏହି କଥା ୧୮୦୦ ଶତାବ୍ଦୀରୁ ବର୍ଣ୍ଣନା କରାଯାଇଛି
ଅମର ଚିତ୍ର କଥା ହେଉଛି ଭାରତରେ ସବୁଠାରୁ ବେଶୀ ବିକ୍ରି ହେଉଥିବା  "କମିକ୍"  ପୁସ୍ତକ ସିରିଜ ମାନଂକ ଭିତରୁ ଏକ ସିରିଜ। ଏହାର କମିକ ବହି ବା ଚିତ୍ର କଥା ୨୦ଟି ଭାରତୀୟ ଭାଷାରେ ପ୍ରକାଶିତ ହୋଇ ୧୦ କୋଟିରୁ ଅଧିକ ସଂଖ୍ୟାରେ ବିକ୍ରି ହୋଇଛି । ୧୯୬୭ ମସିହାରେ ଶ୍ରୀ ଅନ‍ନ୍ତ ପାଇଙ୍କଦ୍ୱାରା ପ୍ରତିଷ୍ଠିତ ହୋଇଥିବା ଏହି କମିକ ସିରିଜ ୪୦୦ରୁ ଉର୍ଦ୍ଧ୍ୱ ବିଷୟରେ କମିକ ବହି ପ୍ରକାଶ କରିଅଛି । ଏ ସବୁର ବିଷୟବସ୍ତୁ ମୁଖ୍ୟତଃ ଭାରତୀୟ ପୌରାଣିକ କଥା, ଲୋକ କଥା, ଭାରତୀୟ ଇତିହାସ ଏବଂ ଭାରତର ବୀର, ମହାନ୍ ନେତା, ଭାରତୀୟ ନୀତିକଥା ଆଦି ଉପରେ ଆଧାରିତ ଅଟେ । ସ୍ରଷ୍ଟା ଓ ଇତିହାସ କଥିତ ଅଛି ଯେ ଫେବ୍ରୁଆରୀ ୧୯୬୭ ମସିହାରେ ଦିଲ୍ଲୀ ଦୂରଦର୍ଶନରେ ପ୍ରଦର୍ଶିତ ହେଉଥିବା ଏକ କୁଇଜ ବା ପ୍ରଶ୍ନୋତ୍ତର କାର୍ଯ୍ୟକ୍ରମରେ ଭାରତୀୟ ଛାତ୍ରମାନେ ଗ୍ରୀକ୍ ତଥା ରୋମାନ ପୁରାଣ ଉପରେ ଆଧାରିତ ପ୍ରଶ୍ନ ଗୁଡିକର ଉତ୍ତର ଦେ‍ଇ ପାରିଥିଲେ, ମାତ୍ର ରାମାୟଣରେ ରାମଙ୍କ ମାତାଙ୍କ ନାମ କହି ପାରିନଥିଲେ । ଏହା ଦେଖି ଶ୍ରୀ ଅନ‍ନ୍ତ ପାଇଙ୍କୁ ବହୁତ ଧକ୍କା ଲାଗିଥିଲା ଓ ସେ ଭାରତୀୟ ପିଲାମାନଂକୁ ଭାରତୀୟ ପୁରାଣ ତଥା ପରମ୍ପରା ଉପରେ ଜଣାଇବାକୁ ଏହି କମିକ ପୁସ୍ତକ ସିରିଜ ଆରମ୍ଭ କରିଥିଲେ</ > ।
ମନ୍ଥରା  ସଂସ୍କୃତରେ    ; ଅର୍ଥାତ    ଭାରତୀୟ ମହାପୁରାଣ ରାମାୟାଣର ଜଣେ ବହୁଚର୍ଚିତ ଖଲାଭିନେତ୍ରୀ ଚରିତ୍ର । ମହାରାଣୀ କ୍ୟେକେୟୀଙ୍କ ଦାସୀ ଭାବରେ କାମ କରୁଥିବା ମନ୍ଥରା ଜଣେ କୁଟ ବୁଦ୍ଧି ସମ୍ପନ୍ନ ମହିଳା । ମହାରାଜ ଦଶରଥ ତାଙ୍କର ୩ ରାଣୀଙ୍କ ମଧ୍ୟରୁ ବଡ଼ ମହାରାଣୀଙ୍କ ଜେଷ୍ଠ ପୁତ୍ର ରାମଙ୍କୁ ତାଙ୍କର ସିଂହାସନର ଉତ୍ତରାଧିକାରୀ ଘୋଷଣା କରିବାକୁ ଯାଉଥିଲା ବେଳେ ମନ୍ଥରାର ମନ୍ଦ ବୁଦ୍ଧିରେ ପଡି ଅନ୍ୟତମ ରାଣୀ କ୍ୟେକେୟୀ ତାଙ୍କ ପୁତ୍ର ଭରତଙ୍କୁ ଉତ୍ତରାଧିକାରୀ କରେଇବା ପାଇଁ ଚକ୍ରାନ୍ତ କରିଥିଲେ । ଫଳ ସ୍ୱରୂପ ରାମା ଓ ଲକ୍ଷ୍ମଣଙ୍କୁ ବନବାସ ଯିବାକୁ ହେଇଥିଲା ଓ ସେ ସମୟରେ ଭରତ ଶାସନ ଭାର ସମ୍ଭାଳି ଥିଲେ । ବର୍ଣ୍ଣନା ଅନୁସାରେ ମନ୍ଥରା କୁଜି ଓ ଅତ୍ୟନ୍ତ ଅସୁନ୍ଦରୀ ଥିଲେ । କିନ୍ତୁ ସେ ଖୁବ କୁଟିଳ ଚରିତ୍ରର ମହିଳା ଥିଲେ । ଭିନ୍ନ ବର୍ଣ୍ଣନା ଅନୁସାରେ ମନ୍ଥରା ତେଲୁଗୁ ରାମାୟଣରେ ମନ୍ଥରା ବିଷୟରେ ଭିନ୍ନ ବର୍ଣ୍ଣନା ଦେଖିବାକୁ ମିଳେ । ରାମ ବାଳକ ଥିଲା ବେଳେ ଗୋଟିଏ ବାଡିଦ୍ୱାରା ବଲ ଖେଳୁଥିବା ବେଳେ ମନ୍ଥରା ବଲ ଟିକୁ ଅନନ୍ୟ ଆଡେ ଫିଙ୍ଗି ଦେଇଥିବାରୁ , ରାମା ତାଙ୍କର ଗୋଡ କୁ ବାଡିରେ ପିଟି ଦେଇଥିଲେ । ତଦ୍ୱାରା ମନ୍ଥରାର ଗୋଡ ଭାଙ୍ଗି ଯାଇଥିଲା । ସେହି ରାଗରେ ମନ୍ଥରା ରାମାଙ୍କ ଉପରେ ଦାଉ ସଢିବାର ସମସ୍ତ ଉପାୟ ଖୋଜୁଥିଲା ।  ' ରାଜା ଦଶରଥ ଥରେ ବେମାର ପଡିଥିବା ବେଳେ ରାଣୀ କ୍ୟେକେୟୀ ତାଙ୍କୁ ବହୁତ ସେବା କରିଥିଲେ । ଦଶରଥ ଭଲ ହେଇଯିବା ପରେ ସେ କ୍ୟେକେୟୀଙ୍କୁ ଦୁଇଟି ବର ଦେବାକୁ ଇଚ୍ଛା କରିଥିଲେ । କ୍ୟେକେୟୀ ସେଇଟା ପରେ ମାଗିବୀ କହିଥିଲେ । ଯେତେବେଳେ ଦଶରଥ ରାମଙ୍କୁ ତାଙ୍କ ସିଂହାସନ ପ୍ରଦାନ କରିବାକୁ ଚାହିଲେ , କ୍ୟେକେୟୀ ମନ୍ଥରାର ଅହଂକାର ଓ ପ୍ରତିଶୋଧ ନେବାର ଇଚ୍ଛା ଯୋଗୁ ତାଙ୍କ ପ୍ରବର୍ତନାରେ ପଡି ତାଙ୍କ ନିଜ ପୁତ୍ର ଭରତଙ୍କୁ ରାଜଗାଦି ଦେବାକୁ ବର ମାଗିଲେ ଓ ରାମଙ୍କୁ ବନବାସ ପଠେଇବାକୁ କହିଲେ । ଫିଲ୍ମ ଓ ଟେଲିଭିଜନରେ ମନ୍ଥରା ଚରିତ୍ର ରାମାନନ୍ଦ ସାଗରଙ୍କ ସଫଳ ଧାରାବାହିକ  'ରାମାୟଣ' ରେ କପଟୀ ମନ୍ଥରା ଚରିତ୍ରରେ ହିନ୍ଦୀ ଫିଲ୍ମର ବିଖ୍ୟାତ ଖଳାଭିନେତ୍ରୀ ଲଲିତା ପାୱାର ଅଭିନୟ କରିଥିଲେ ।
ନିର୍ମଲ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆଦିଲବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନିର୍ମଲ ୧୯.୦୯୬୯ ଉତ୍ତର ଅକ୍ଷାଂଶ ଓ ୭୮.୩୪୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୩୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନିର୍ମଲ ସହରର ମୋଟ ଜନସଂଖ୍ୟା ୭୪୦୧୭ ଅଟେ । ସେଥି ମଧ୍ୟରୁ ୫୦.୩୦% ଜଣ ପରୁଷ ହୋଇଥିବା ବେଳେ ୪୯.୭୦% ଜଣ ନାରୀ ଅଟନ୍ତି । ନିର୍ମଲର ସାକ୍ଷରତା ହାର ୬୪.୮୮% ଅଟେ । ଏହା ଜାତୀୟ ହାରଠାରୁ -୦.୦୪% ପ୍ରତିଶତ କମ ଅଟେ । ସେଥିରୁ ୩୭.୦୩% ପ୍ରତିଶତ ପୁରୁଷ ଓ ୨୭.୮୫% ନାରୀ ଅଟନ୍ତି । ୧୩.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ନିର୍ମଲର ସରକାରୀ ଭାଷା ଅଟେ ।
ସରୋଜା କୁମାରୀ ଝୁଠୁ  (ଜନ୍ମ ୫ ଜୁନ୍, ୧୯୬୮) ଜଣେ ଭାରତୀୟ ବନ୍ଧୁକଚାଳନା ଖେଳାଳି  । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡାରେ ମହିଳା ୨୫ ମିଟର୍ ପିସ୍ତଲ୍  (ଯୁଗଳ) ବିଭାଗରେ ସୁଷମା ରଣାଙ୍କ ସ‌ହ ସ୍ୱର୍ଣ୍ଣ ପଦକ ଜିତିଥିଲେ  ।
ଅଜିତ ବାଳଚନ୍ଦ୍ର ଅଗରକର  ( ଜନ୍ମ 4 ଡିସେମ୍ବର , 1977 ) ଜଣେ ପ୍ରାକ୍ତନ ଭାରତୀୟ କ୍ରିକେଟ ଖେଳାଳୀ  । ସେ ଭାରତ ପାଇଁ ଅନ୍ତର୍ଜାତିକ କ୍ରିକେଟ ଖେଳି 200ରୁ ଅଧିକ ୱିକେଟ ନେବାସହ ବ୍ୟାଟିଂରେ ମଧ୍ୟ ଉପଯୋଗୀ ଅବଦାନ ଦେଇଛନ୍ତି । ଆଇପିଏଲରେ ଦିଲ୍ଲୀ ଓ କଲିକତା ପାଇଁ ଖେଳିବା ସହ ରଣଜୀ ଟ୍ରଫିରେ ମୁମ୍ବାଇର ଅଧିନାୟକ ମଧ୍ୟରହିଥିଲେ । ଅଧିନାୟକ ଭାବେ ସେ ମୁମ୍ବାଇ ପାଇଁ ୪୦ ତମ ରଣଜୀ ଟ୍ରଫି ବିଜୟ ଦେଇଥିଲେ । ସେ ୧୯୯୮ରେ ଉଭୟ ଟେଷ୍ଟ ଓ ଏକଦିବସୀୟ ଅନ୍ତର୍ରାଷ୍ଟ୍ରୀୟରେ ଭରତ ପାଇଁ ପଦାର୍ପଣ ମ୍ୟାଚ ଖେଳିଥିଲେ । ଟି୨୦ରେ ସେ ୨୦୦୬ରେ ତାଙ୍କର ପ୍ରଥମ ମ୍ୟାଚ ଖେଳିଥିଲେ । ଏକଦିବସୀୟରେ ସେ ଭାରତର ତୃତୀୟ ସର୍ବାଧିକ ୱିକେଟ ହାସଲକାରୀ । ସେ ୧୯୯୯ ୦ ୨୦୦୭ ବିଶ୍ୱକପରେ ଭାରତ ପାଇଁ ଖେଳିଥିଲେ । ବ୍ୟକ୍ତିଗତ ଜୀବନ ନିଜର ଜେଜେବାପା ଓ ଜେଜେ ମାଙ୍କଦ୍ୱାରା ପାଳିତ ଅଜିତ ଶିବାଜି ପାର୍କ ଅଞ୍ଚଳରେ ରହି ଥିଲେ । ଏଠାରୁ ଅନେକ ଭାରତୀୟ ପ୍ରସିଦ୍ଧ କ୍ରିକେଟ ଖେଳାଳିଙ୍କ ଅଭିରଭାବ ହେଇଥିଲା । ରାମାକାନ୍ତ ଅଚ୍ରେକାର ଟକ୍ର କୋଚ ଥିଲେ । ସେ ପରେ ରୂପାରେଲ କଲେଜରେ ପଢୀଥିଲେ। ସେ ଫାଟିମା ଘାଡିଆଳିଙ୍କୁ ବିଭାହ କରିଥିଲେ ଓ ରଙ୍କର ଏକ ପୁତ୍ର ରାଜ ଅଛି । ବର୍ତ୍ତମାନ ସେ ୱୋର୍ଲି ଅଞ୍ଚଳରେ ବାସ କରନ୍ତି । ବୋଲିଂ ଷ୍ଟାଇଲ ଉଚ୍ଚତାରେ ଅଧିକ ନ ଥିଲେ ମଧ୍ୟ ସେ ବଳିଷ୍ଠ ଗଠନ ଯୋଗୁ ଖୁବ ଦ୍ରୁତ ଗତିରେ ବୋଲିଂ କରିପାରୁଥିଲେ । ପୁରୁଣା ବଲରେ ମଧ୍ୟ ରିଭର୍ସ ସ୍ୱିଙ୍ଗ ଦେଇପାରିବା ତାଙ୍କ ବିଶେଷତା ଥିଲା । ଆଧାର ୧ ଏପ୍ରିଲ ୧୯୯୮ରେ ସେ କୋଚିରେ ଅଷ୍ଟ୍ରେଲିଆ ସହ ଏକଦିବାସୀୟ ଖେଳି ତାଙ୍କର ଅନ୍ତର୍ଜାତିକ କ୍ରିକେଟ ଜୀବନ ଆରମ୍ଭ କରିଥିଲେ । ସେ ତାଙ୍କର ପ୍ରଥମ ମେଚରେ ଆଦାମ ଗିଲଖ୍ରୀଷ୍ଟଙ୍କୁ ଆଉଟ କରିଥିଲେ ।
ସନା ମିର  (ଜନ୍ମ: ୫ ଜାନୁଆରୀ ୧୯୮୬) ଜଣେ ପୂର୍ବତନ ପାକିସ୍ତାନୀ କ୍ରିକେଟର ଯିଏ, ଏବଂ 20 ରେ ପାକିସ୍ତାନ ଜାତୀୟ ମହିଳା କ୍ରିକେଟ ଦଳର ଅଧିନାୟକ ଭାବରେ କାର୍ଯ୍ୟ କରିଥିଲେ  । ସେ ୨୨୬ଟି ଆନ୍ତର୍ଜାତିକ ମ୍ୟାଚ ଖେଳିଥିଲେ । ସେ ପାକିସ୍ତାନ ପାଇଁ ପ୍ରଥମ ବୋଲର ଅଟନ୍ତି ଯିଏକି ରେ ୧୦୦ ୱିକେଟ୍ ନେଇଥିଲେ । ଆନ୍ତର୍ଜାତିକ କ୍ୟାରିଅର ଅକ୍ଟୋବର ୨୦୧୮ ମସିହାରେ ସେ ପ୍ରଥମ ପାକିସ୍ତାନୀ ମହିଳା କ୍ରିକେଟର ହୋଇଥିଲେ ଯାହାକି ବୋଲର ମାନ୍ୟତାରେ 1 ନମ୍ବର ସ୍ଥାନ ଅଧିକାର କରିଥିଲେ । ସେ ଏସିଆନ ଗେମ୍ସ ୨୦୧୦ ଏବଂ ୨୦୧୪ ମସିହାରେ ପାକିସ୍ତାନକୁ ଦୁଇଟି ସ୍ବର୍ଣ୍ଣ ପଦକ ଜିତିଛନ୍ତି। ସେ ୨୦୦୮ ମସିହାରେ ମହିଳା କ୍ରିକେଟ ବିଶ୍ୱକପ ଯୋଗ୍ୟତା ପର୍ଯ୍ୟାୟରେ ପ୍ଲେୟାର ଅଫ ଟୁର୍ଣ୍ଣାମେଣ୍ଟ ଭାବରେ ଘୋଷିତ ହୋଇଥିଲେ ଏବଂ ବର୍ତ୍ତମାନ ପ୍ଲେୟାର ମାନ୍ୟତାରେ ମହିଳା ବୋଲରମାନଙ୍କ ମଧ୍ୟରେ ପ୍ରଥମ ସ୍ଥାନ ଅଧିକାର କରିଛନ୍ତି । ସେ ଗତ ୯ ବର୍ଷ ଧରି ଟପ ୨୦ ର଼୍ୟାଙ୍କିଙ୍ଗରେ ରହିଛନ୍ତି । ତାଙ୍କ କ୍ୟାପଟେନ୍ସି ସମୟରେ ପାକିସ୍ତାନର ୮ ଖେଳାଳୀ ଶ୍ରେଷ୍ଠ 20 ମାନ୍ୟତାରେ ପ୍ରବେଶ କରିଛନ୍ତି। ଫେବ୍ରୁଆରୀ ୨୦୧୭ ମସିହାରେ , 2017 ମହିଳା କ୍ରିକେଟ ବିଶ୍ୱକପ ଯୋଗ୍ୟତା ପର୍ଯ୍ୟାୟରେ ସେ ରେ ୧୦୦ ୱିକେଟ୍ ନେଇଥିବା ପ୍ରଥମ ପାକିସ୍ତାନୀ ମହିଳା ହୋଇଥିଲେ । ସେପ୍ଟେମ୍ବର ୨୦୧୭ ମସିହାରେ ମିର ଏହି ପଦରୁ ଇସ୍ତଫା ଦେବା ପରେ ବିସ୍ମା ମାରୋଫଙ୍କୁ ପାକିସ୍ତାନ ମହିଳା ଦଳର ଅଧିନାୟକ କରାଯାଇଥିଲା । ଫେବ୍ରୁଆରୀ ୨୦୧୯ ମସିହାରେ ସେ ପାକିସ୍ତାନ ପାଇଁ ପ୍ରଥମ ମହିଳା ହୋଇଥିଲେ ଯେଉଁଥିରେ ୧୦୦ଟି 20 ଆନ୍ତର୍ଜାତିକ ମ୍ୟାଚ ଖେଳିଥିଲେ । ନଭେମ୍ବର୨୦୧୯ ମସିହାରେ ସେ ଘୋଷଣା କରିଥିଲେ ଯେ ସେ ଆନ୍ତର୍ଜାତିକ କ୍ରିକେଟରୁ ବିରତି ନେବେ । ୨୫ ଏପ୍ରିଲ ୨୦୨୦ ମସିହାରେ ସେ ଆନ୍ତର୍ଜାତିୟ କ୍ରିକେଟରୁ ଅବସର ଘୋଷଣା କରିଥିଲେ ।
ପାଗଳ ପ୍ରେମୀ, ୨୦୦୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ହର ପଟ୍ଟନାୟକଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିବା ଏହି ଚଳଚ୍ଚିତ୍ରଟି ।
ବୃଦ୍ଧାବସ୍ଥା ମନୁଷ୍ୟ ଜୀବନର ପ୍ରତ୍ୟାଶାର ନିକଟ କିମ୍ବା ତା 'ଠାରୁ ଅଧିକ ବୟସ୍କ ଲୋକମାନଙ୍କୁ ସନ୍ଦର୍ଭିତ କରିଥାଏ, ଏବଂ ଏହି ପ୍ରକାରେ ମାନବ ଜୈବିକ ଜୀବନ ଚକ୍ରର ଶେଷ ହୋଇଥାଏ । ପୁରୁଣା ଲୋକମାନଙ୍କ ପାଇଁ କାର୍ଯ୍ୟକାଳ ଏବଂ ପ୍ରିୟୋକ୍ତି ମାନ ସାମିଲ ଥାଏ , ପୁରୁଣା ଲୋକ  (ବିଶ୍ୱବ୍ୟାପୀ ଉପଯୋଗ), ବରିଷ୍ଠ  (ଆମେରିକୀ ଉପଯୋଗ), ବରିଷ୍ଠ ନାଗରିକ  (ବ୍ରିଟିଶ ଏବଂ ଆମେରିକି ଉପଯୋଗ), ବଡ଼ ବୟସ୍କ  (ସାମାଜିକ ବିଜ୍ଞାନରେ),ବୟସ୍କ ଏବଂ ବଡ଼  ବହୁ ସଂସ୍କୃତିରେ - ଆଦିବାସୀ ଲୋକମାନଙ୍କ ସଂସ୍କୃତି ସହିତ  । ପୁରୁଣା ଲୋକମାନଙ୍କୁ ପ୍ରାୟତଃ ସୀମିତ ପୁନରୁତ୍ପାଦକ କ୍ଷମତା ଅଟେ ଏବଂ ରୋଗ, ଲକ୍ଷଣବଳୀ ଏବଂ ଯୁବ ବୟସ୍କ ମାନଙ୍କ ତୁଳନାରେ ରୋଗ ପାଇଁ ଅତିସମ୍ବେଦନଶୀଳ ହୋଇଥାନ୍ତି । ବୃଦ୍ଧାବସ୍ଥାର ଜୈବିକ ପ୍ରକ୍ରିୟାକୁ ଶିଷ୍ଟାଚାର କୁହାଯାଏ । ବୟସ ବଢିବାର ପ୍ରକ୍ରିୟାର ଚିକିତ୍ସା ଅଧ୍ୟୟନକୁ ବୃଦ୍ଧାବସ୍ଥା କୁହାଯାଏ । ଏବଂ ବୃଦ୍ଧ ମାନଙ୍କୁ ପୀଡ଼ିତ ରୋଗର ଅଧ୍ୟାୟନକୁ ଗୌୟରିୟାଣ୍ଟିକ୍ସ କୁହାଯାଏ । ବୃଦ୍ଧ ମଧ୍ୟ ରିଟାୟରମେଣ୍ଟ, ଏକୁଟିଆ ପଣ ଇତ୍ୟାଦି ସାମାଜିକ ଘଟଣାକୁ ସାମନା କରିଥାନ୍ତି । ବୃଦ୍ଧାବସ୍ଥା ଏକ ନିଶ୍ଚିତ ଜୈବିକ ଅବସ୍ଥା ବଦଳରେ ସାମାଜିକ ନିର୍ମାଣ ଅଟେ ଏବଂ ସାଂସ୍କୃତିକ ଏବଂ ଐତିହାସିକ ରୂପେ ବୃଦ୍ଧାବସ୍ଥା ରୂପରେ ବର୍ଣ୍ଣିତ କାଳାନୁକ୍ରମିକ ଆୟୁ ଭିନ୍ନ ଅଟେ 2011ରେ ସଂଯୁକ୍ତ ରାଷ୍ଟ୍ର ଏକ ମାନବାଧିକାର ସମ୍ମେଳନର ପ୍ରସ୍ତାବ ରଖିଥିଲେ ଯାହା ବିଶେଷ ରୂପେ ବୃଦ୍ଧ ବ୍ୟକ୍ତି ମାନଙ୍କ ରକ୍ଷା କରିବେ ।
ମିଶନ ଶକ୍ତି, ଓଡ଼ିଶା ସରକାରଙ୍କଦ୍ୱାରା ୨୦୦୧ ମସିହା ମାର୍ଚ୍ଚ ୮ ତାରିଖରେ ଆନ୍ତଜାତିକ ମହିଳା ଦିବସରୁ ପ୍ରଚଳନ କରାଯାଇଥିବା ଏକ ଯୋଜନା । ମହିଳା ସ୍ୱୟଂ ସହୟିକା ଗୋଷ୍ଠୀ ଗୁଡିକୁ ସଂଗଠିତ ଓ ମଜବୁତ କରିବା ମୂଳ ଉଦ୍ଦେଶ୍ୟ ନେଇ ଏହି ଯୋଜନା ଆରମ୍ଭ କରାଯାଇଥିଲା । ଓଡ଼ିଶା ସରକାରଙ୍କ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ଓ ମିଶନ ଶକ୍ତି ଯୋଜନା ଏକତ୍ର କାର୍ଯ୍ୟ କରନ୍ତି । ମହିଳା ଓ ଶିଶୁମାନଙ୍କ ପାଇଁ ବିଭିନ୍ନ ଯୋଜନା, ଶିଶୁ ଏବଂ ମହିଳା ପୁଷ୍ଟି, ମମତା ଯୋଜନା, ମିଶନ ଶକ୍ତି ଆଦି ବିଷୟରେ ସଚେତନତା ସୃଷ୍ଟି ପାଇଁ ୨୦୧୯ ମସିହାରେ ଏହି ମନ୍ତ୍ରଣାଳୟ  "ଟିକି ମାଉସୀ"  ନାମରେ ନିଜର ଏକ ମାସ୍କଟ ପ୍ରଚଳନ କରିଥିଲେ । ୨୦୨୦ ମସିହା ମାର୍ଚ୍ଚ ୮ ତାରିଖରେ ଆନ୍ତଜାତିକ ମହିଳା ଦିବସରେ, ଓଡ଼ିଶା ସରକାର ମିଶନ ଶକ୍ତିକୁ ଏକ ସ୍ୱତନ୍ତ୍ର ବିଭାଗ ଭାବରେ ଘୋଷଣା କରିଥିଲେ ।
ଅବନୀତ କୌର୍ ସିଦ୍ଧୁ  (ବାଥିଣ୍ଡା, ଜନ୍ମ ୩୦ ଅକ୍ଟୋବର ୧୯୮୧) ଜଣେ ଭାରତୀୟ ବନ୍ଧୁକଚାଳନା ଖେଳାଳି  । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡ଼ାରେ ତେଜସ୍ୱିନୀ ସାୱନ୍ତଙ୍କ ସ‌ହ ଏକାଠି ହୋଇ ମହିଳା ୧୦ ମିଟର୍ ଏୟାର୍ ରାଇଫଲ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ସେ ବେଜିଂଠାରେ ଅନୁଷ୍ଠିତ ୨୦୦୮ ଗ୍ରୀଷ୍ମ ଅଲିମ୍ପିକ୍‌ସରେ ୧୦ ମିଟର୍ ଏୟାର୍ ରାଇଫଲ୍ ଓ ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ପ୍ରତିଦ୍ୱନ୍ଦୀତା କରିଥିଲେ । ଜାତୀୟ ଓ ଆନ୍ତର୍ଜାତୀୟ ସ୍ତରରେ ତାଙ୍କର ବିଭିନ୍ନ ସଫଳତା ହେଉଛି: ପୁରସ୍କାର ଓ ସଫଳତା ରାଜ୍ୟଗୋଷ୍ଠୀ କ୍ରୀଡା ୨୦୦୬, ମେଲ୍‌ବୋର୍ଣ୍ଣ - ସ୍ୱର୍ଣ୍ଣ ପଦକ ଦଳୀୟ ରାଜ୍ୟଗୋଷ୍ଠୀ କ୍ରୀଡା ୨୦୦୬, ମେଲ୍‌ବୋର୍ଣ୍ଣ - ରୌପ୍ୟ ପଦକ ବ୍ୟକ୍ତିଗତ ଏସୀୟ କ୍ରୀଡା, ଦୋହା ୨୦୦୬ - କାଂସ୍ୟ ପଦକ ୧୧ତମ ଏସୀୟ ବନ୍ଧୁକଚାଳନା ପ୍ରତିଯୋଗିତା, କୁଏତ୍, ୨୦୦୭ - କାଂସ୍ୟ ପଦକ ୩୩ତମ ଜାତୀୟ ଖେଳ, ଗୌହାଟୀ, ୨୦୦୭ - ୨ଟି ରୌପ୍ୟ ପଦକ ୫୧ତମ ଜାତୀୟ ବନ୍ଧୁକଚାଳନା ପ୍ରତିଯୋଗିତା, ଅହମଦାବାଦ - ସ୍ୱର୍ଣ୍ଣ ପଦକ ୨୦୦୮: ଅର୍ଜୁନ ପୁରସ୍କାର ପ୍ରାପ୍ତ ୨୦୧୩: ମହାରାଜା ରଣଜିତ୍ ସିଂ ପୁରସ୍କାର ପ୍ରାପ୍ତ ୨୦୦୮: ଅଷ୍ଟ୍ରେଲିଆ କପ୍, ସିଡ଼ନୀ - ସ୍ୱର୍ଣ୍ଣ ପଦକ ୨୦୧୦ - ଇଣ୍ଟର୍‌ସଟ୍, ନେଦରଲ୍ୟାଣ୍ଡ - ବ୍ୟକ୍ତିଗତ ରୌପ୍ୟ ଓ ଦଳୀୟ ସ୍ୱର୍ଣ୍ଣ ପଦକ ୨୦୧୧- ଦଳୀୟ ସ୍ୱର୍ଣ୍ଣ ପଦକ- ଜାତୀୟ ପ୍ରତିଯୋଗିତା ୨୦୧୨, ୨୦୧୩, ୨୦୧୫, ୨୦୧୬ - ସମସ୍ତ ଚାରୋଟି ସର୍ବ ଭାରତୀୟ ଆରକ୍ଷୀ ବନ୍ଧୁକଚାଳନା ପ୍ରତିଯୋଗିତାରେ ସ୍ୱର୍ଣ୍ଣ ପଦକ ୨୦୧୭- ବିଶ୍ୱ ଆରକ୍ଷୀ ପ୍ରତିଯୋଗିତା, ଲସ୍ ଏଞ୍ଜେଲସ୍, ଯୁକ୍ତରାଷ୍ଟ୍ର - ଗୋଟିଏ ସ୍ୱର୍ଣ୍ଣ, ଗୋଟିଏ ରୌପ୍ୟ ଓ ଦୁଇଟି କାଂସ୍ୟ ପଦକ ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ପ୍ରତିଯୋଗିତାରେ ୧୦୦ରୁ ଉର୍ଦ୍ଧ୍ୱ ପଦକ ଜିତିଛନ୍ତି । ଜୀବନୀ ୧୯୮୧ ଜନ୍ମିତ ଅବନୀତ ଭାତିଣ୍ଡାସ୍ଥିତ ସେଣ୍ଟ୍ ଯୋସେଫ୍ କନ୍‌ଭେଣ୍ଟ୍ ସ୍କୁଲ୍‌ରେ ପଢ଼ିଥିଲେ । ସେ ୨୦୦୧ରେ ଦାସ୍‌ମେସ୍ ବାଳିକା ମହାବିଦ୍ୟାଳୟ, ବାଦଲରେ ନିଜର ବନ୍ଧୁକଚାଳନା ଜୀବନ ଆରମ୍ଭ କରିଥିଲେ । ୬ ବର୍ଷ ମଧ୍ୟରେ ସେ ସଫଳତାର ସ‌ହ ଏକ ନମ୍ବର ସ୍ଥାନରେ ରହିବା ସ‌ହ ମେଲ୍‌ବୋର୍ଣ୍ଣରେ ଆୟପଜିତ ୧୮ତମ ରାଜ୍ୟଗୋଷ୍ଠୀ କ୍ରୀଡା - ୨୦୦୬ରେ ସ୍ୱର୍ଣ୍ଣ ଓ ରୌପ୍ୟ ପଦକ ପାଇଥିଲେ । ସେ ୨୦୦୫ରେ ଇଂରାଜୀ ଭାଷାରେ ସ୍ନାତ୍ତକୋତ୍ତର ପ୍ରାପ୍ତ କରିଥିଲେ । ସେ ବିଭିନ୍ନ ଜାତୟ ଓ ଅନ୍ତର୍ଜାତୀୟ ବିଭାଗରେ ୬୦ଟି ପଦକ ଜିତିଥିଲେ । ସର ଏୟାର୍ ଇଣ୍ଡିଆରେ ଆସିଷ୍ଟାଣ୍ଟ୍ ମ୍ୟାନେଜର୍‌ର କାମ କରନ୍ତି । ତାଙ୍କ ପ୍ରତିଭା ଜାଣି ପଞ୍ଜାବ ସରକାର ତାଙ୍କୁ ନିଜ ରାଜ୍ୟକୁ ଆଣି ଡିଏସ୍‌ପି ପଦବୀ ଦେଇଥିଲେ । ବ୍ୟକ୍ତିଗତ ଜୀବନ ସେ ପୂର୍ବତନ ଭାରତୀୟ ହକି ଅଧିନାୟକ ରାଜପାଲ ସିଂଙ୍କୁ ବିବାହ କରିଥିଲେ ଓ ବର୍ତ୍ତମାନ ଏହ ଦମ୍ପତ୍ତିଙ୍କର ଏକ ଛୁଆ ଅଛି ।
ଫୁଲମଣି ଶାନ୍ତା  (୩୧ ଡିସେମ୍ବର ୧୯୫୩ - ୩୦ ଡିସେମ୍ବର ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଭାରତୀୟ ଜାତୀୟ କଂଗ୍ରେସ ରାଜନୈତିକ ଦଳର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଫୁଲମଣି ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୮୦ ମସିହାରୁ ୧୯୮୫ ମସିହାଯାଏଁ କାର୍ଯ୍ୟ କରିଥିଲେ । ଫୁଲମଣି ଆଦିବାସୀମାନଙ୍କର ବିଭିନ୍ନ କାର୍ଯ୍ୟକ୍ରମରେ ସକ୍ରିୟ ଥିଲେ । ଜନ୍ମ, ପରିବାର ଓ ଶିକ୍ଷା ଫୁଲମଣି ଶାନ୍ତା ୧୯୫୩ ମସିହାରେ ଡିସେମ୍ବର ମାସ ୩୧ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା କନ୍ଧୁ ଶାନ୍ତା । ସେ ମ୍ୟାଟ୍ରିକ୍ ପାଶ୍ କରିନଥିଲେ । ଫୁଲମଣି ସି.ଏଚ୍. ଜାନିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ଫୁଲମଣି ଜଣେ କୃଷକ ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଫୁଲମଣି ଓଡ଼ିଶା ଆଦିବାସୀ ସଂଘମାନଙ୍କର ବିଭିନ୍ନ କାର୍ଯ୍ୟକ୍ରମରେ ସଂଶ୍ଳିଷ୍ଟ ଥିଲେ ଏବଂ ବିଭିନ୍ନ ମହିଳା ସଂଘମାନଙ୍କ ସହ ମିଶି କାର୍ଯ୍ୟ କରୁଥିଲେ । ସେ ମହିଳାମାନଙ୍କୁ ବିଭିନ୍ନ ସଂଘରେ ଯୋଗ ଦେବାକୁ ପ୍ରବର୍ତ୍ତାଇବା ସହ ସେମାନଙ୍କର ନ୍ୟାର୍ଯ୍ୟ ଦାବି ପାଇଁ ଲଢ଼ି ଆସୁଥିଲେ । ଆଦିବାସୀ ସମାଜରେ ବାଳିକା ଏବଂ ମହିଳାମାନଙ୍କର ଶିକ୍ଷାକୁ ପ୍ରସାର କରିବା ପାଇଁ ସେ ବିଭିନ୍ନ ସଂଘଠନ ସହ କାର୍ଯ୍ୟ କରିବା ସହିତ ନିଜେ ଶିକ୍ଷାଦାନ ବି କରୁଥିଲେ । ସେ ୧୯୭୧ ମସିହାରେ ଉତ୍କଳ ଆଦିବାସୀ ମଙ୍ଗଳ ସମିତିର ସଦସ୍ୟ ହୋଇଥିଲେ । ଆଦିବାସୀଙ୍କ ପ୍ରତି ଥିବା ଘୃଣ୍ୟ ମନଭାବକୁ ଦୂର କରିବା ପାଇଁ ଆରମ୍ଭ ହୋଇଥିବା ଆନ୍ଦୋଳନରେ ସେ ଭାଗନେଇଥିଲେ ଏବଂ ୧୯୭୨ ମସିହାରେ ରାୟଗଡ଼ାଠାରେ ଗିରଫ ହୋଇଥିଲେ । ନବରଙ୍ଗପୁର ଉପଜିଲ୍ଲାରେ ଆଦିବାସୀ ଅନୁପ୍ରବେଶକାରୀଙ୍କ ପ୍ରତି ହେଉଥିବା ଅନ୍ୟାୟ ବିରୁଦ୍ଧରେ ସେ ସ୍ୱର ଉତ୍ତୋଳନ କରିବା ସହ ୧୯୭୫ ମସିହାରେ ଗିରିଫ ହୋଇଥିଲେ । ଫୁଲମଣି ଶାନ୍ତା ଓଡ଼ିଶା ବିଧାନ ସଭାର ୮ମ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଫୁଲମଣି ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୮୦ ମସିହାରୁ ୧୯୮୫ ମସିହାଯାଏଁ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ ଡାବୁଗାଁ ବିଧାନ ସଭା ଆସନରୁ ବିଧାୟିକା ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଫୁଲମଣି ଶାନ୍ତା ୨୦୦୯ ମସିହାର ଡିସେମ୍ବର ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟ ବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା ।
ଇଲେକ୍ଟୋରାଲ କଲେଜ ରାଷ୍ଟ୍ରପତିଙ୍କୁ ନିର୍ବାଚିତ କରିଥାଏ । ଏହି ଇଲେକ୍ଟୋରାଲ କଲେଜରେ ଲୋକ ସଭା ଓ ରାଜ୍ୟସଭାର ସମସ୍ତ ନିର୍ବାଚିତ ସାଂସଦ, କେନ୍ଦ୍ରଶାସିତ ଅଞ୍ଚଳରୁ ନିର୍ବାଚିତ ଓ ସମସ୍ତ ରାଜ୍ୟ ବିଧାନ ସଭାର ନିର୍ବାଚିତ ବିଧାୟକମାନଙ୍କଦ୍ୱାରା ଗଠିତ । ଭାରତରେ ସମୁଦାୟ ୭୭୬ ସାଂସଦ ଓ ୪୧୨୦ ଜଣ ବିଧାୟକ ଅଛନ୍ତି । ପ୍ରତ୍ୟେକ ସାଂସଦଙ୍କ ଭୋଟ ମୂଲ୍ୟ ୭୦୮ ଥିବାବେଳେ ବିଧାୟକଙ୍କ ଭୋଟର ମୂଲ୍ୟ ରାଜ୍ୟ ଜନସଂଖ୍ୟା ଅନୁଯାୟୀ ମୁଲ୍ୟ ନିର୍ଦ୍ଧାରଣ କରାଯାଏ ।
ଇନ୍ଦ୍ର ବା ଇନ୍ଦ୍ରଦେବ, ହିନ୍ଦୁ ଧର୍ମରେ ସମସ୍ତ ଦେବଦେବୀଙ୍କ ରାଜା ବା ଦେବରାଜ ରୂପେ ପୂଜିତ। ବୃଷ୍ଟିର ଅଧିପତି ଦେବତାଭାବେ ଇନ୍ଦ୍ର ସର୍ବମାନ୍ୟ । ପରିଚୟ ରୁକ୍ ବେଦ ମତେ ଇନ୍ଦ୍ରଙ୍କ ପିତା ଗୌ ଓ ମାତା ଗୃଷ୍ଟି । ତାଙ୍କ ପତ୍ନୀ ଇନ୍ଦ୍ରାଣୀ ପୁଲୋମା ରାକ୍ଷସ କନ୍ୟା । ଏଣୁ ଇନ୍ଦ୍ରାଣୀ ପୁଲୋମା, ପୁଲୋମଜା, ସଚୀ, ପ୍ରାସହା ଭାବେ ସମ୍ବୋଧିତ । ପ୍ରାସହା ଅର୍ଥ ସେନା । ଦେବୀ ଅଟନ୍ତି ମହାଶକ୍ତି । ସେ ସପ୍ତମାତୃକା ଅନ୍ତର୍ଗତ ଦେବୀମାନଙ୍କ ମଧ୍ୟରୁ ଜଣେ । ଇନ୍ଦ୍ରଙ୍କ ପୁତ୍ର ଜୟନ୍ତ ଓ ପୁତ୍ରୀ ଜୟନ୍ତୀ । ରାମାୟଣ ଓ ମହାଭାରତରେ ଉଲ୍ଲେଖ ତ୍ରେତୟାରେ ବାନରରାଜ ବଳୀ ଓ ଦ୍ୱାପରରେ ମହାବୀର ଅର୍ଜୁନ ତାଙ୍କ ଅଂଶରୁ ଉତ୍ପନ । ଇନ୍ଦ୍ର ଅଟନ୍ତି ବଜ୍ରବାହୁ, ବଜ୍ର ବିଦ୍ୟୁତ୍ ଶକ୍ତିଭଳି । ଅମରାବତୀ ତାଙ୍କ ରାଜଧାନୀ । ତାଙ୍କ ସଭା ଦେବସଭା ବା ସୁଧର୍ମା ସଭା, ବନ-ନନ୍ଦନବନ, ବାହାନ-ଐରାବତ, ଅଶ୍ୱ ଊଚ୍ଚୈଶ୍ରବା, ହରିତ୍ ବର୍ଣ୍ଣ ଅଶ୍ୱ ସଂଯୁକ୍ତ ଇନ୍ଦ୍ରଙ୍କ ରଥ ମନଗତିଠାରୁ ଆହୁରି ଦୃତତର । ସାରଥୀ-ମାଳତୀ, ଦେବଗୁରୁ ବୃହସ୍ପତି ଇନ୍ଦ୍ରଙ୍କ ପୁରୋହିତ । ପୌରାଣିକ ବୃହଦାରଣ୍ୟକ ଉପନିଷଦରେ ବର୍ଣ୍ଣନା ଅଛି ଯେ, ଦୈତ୍ୟରାଜ ବୈରୋଚନ ସହିତ ଇନ୍ଦ୍ର ବ୍ରହ୍ମାଙ୍କଠାରୁ ବିଦ୍ୟାଲାଭ ନିମିତ୍ତ ଗୁରୁକୂଳରେ ଥିଲେ । ବିରେଚନ (ବୈରୋଚନ) କିଛି ଜ୍ଞାନ ଲାଭକରି ସନ୍ତୁଷ୍ଟ ମନରେ ପ୍ରତ୍ୟାବର୍ତ୍ତନ କରିଥିଲେ କିନ୍ତୁ ଇନ୍ଦ୍ର ୪ଶହ ବର୍ଷ ସେଠାରେ ରହି ସକଳ ଜ୍ଞାନର ଅଧିକାରୀ ହୋଇପାରିଥିଲେ  । ଇନ୍ଦ୍ରଙ୍କ ନାମ ବ୍ୟାକରଣ ଓ ଆୟୁର୍ବେଦ ଶାସ୍ତ୍ର ସହିତ ବିଜଡ଼ିତ । ଐନ୍ଦ୍ର ବ୍ୟାକରଣ ଯାହା ପାଣିନୀଙ୍କ ପୂର୍ବରୁ ପ୍ରଚଳନ ଥିଲା ତଥା ଆୟୁର୍ବେଦ ବିଶେଷଜ୍ଞ ଧନ୍ୱନ୍ତରୀ ଥିଲେ ଇନ୍ଦ୍ରଙ୍କ ଶିଷ୍ୟ । ବୁତ୍ରାସୁରକୁ ବଧକରି ଇନ୍ଦ୍ର ବିତ୍ରାହ ରୂପେ କୀର୍ତ୍ତିତ । କେତେକଙ୍କ ମତରେ ବୁତ୍ର ବାସ୍ତବ ପକ୍ଷେ ରାକ୍ଷସ ନୁହଁନ୍ତି । ସେ ମେଘ ଅଟନ୍ତି । ଯେଉଁ ମେଘ ବର୍ଷା ହେବାରେ ବାଧକ ସାଜନ୍ତି । ଅର୍ଥାତ୍ ଆକାଶରେ ବର୍ଷା ହେବାକୁ ପ୍ରତିରୋଧ କରିଥାନ୍ତି । ସେ ବୁତ୍ରକୁ ଛେଦନ କରି ପୁନଶ୍ଚ ବର୍ଷା ହେବାକୁ ସକ୍ଷମ କରାନ୍ତି । ଇନ୍ଦ୍ର ସୂର୍ଯ୍ୟଙ୍କ ତାଦାତ୍ମ୍ୟଭାବରୁ ହେମ ବା ବରଫ ତରଳ ହେବାର ସୁବିଧା ହୋଇଥାଏ । ଇନ୍ଦ୍ରଙ୍କ ପ୍ରତିପତ୍ତିକୁ ଲକ୍ଷ୍ୟକଲେ, ବ୍ରହ୍ମା, ବିଷ୍ଣୁ, ମହେଶ୍ୱରଙ୍କ ପରେ ଇନ୍ଦ୍ରଙ୍କ ସ୍ଥାନ ରହିବା କଥା କିନ୍ତୁ ତାଙ୍କ ପୌରାଣିକ ବର୍ଣ୍ଣନାରୁ ସେ ସବୁଥିରୁ ବଞ୍ଚିତ । ସୃଷ୍ଟି, ସ୍ଥିତି, ପ୍ରଳୟ ପରେ ବିଜୟର ଦେବତା ଭାବେ ମଣ୍ଡିତ ହେବା ପାଇଁ ଇନ୍ଦ୍ରଙ୍କ ସ୍ଥାନଟି ଶୂନ୍ୟ ରହିଛି । ପୌରାଣିକ ପୃଷ୍ଠାରେ ଗୌତମ ଋଷିଙ୍କ ଅଭିଶାପ ଯୋଗୁଁ ଅହଲ୍ୟା ପାଷାଣ ହେଲେ ଓ ଇନ୍ଦ୍ର ସହସ୍ରାକ୍ଷରେ ପରିଣତ ହେଲେ । ଇନ୍ଦ୍ରଙ୍କୁ ରାବଣ ପୁତ୍ର ଇନ୍ଦ୍ରଜିତ ପରାସ୍ତ କରିବା ଘଟଣା ଓ ଶ୍ରୀକୃଷ୍ଣ ମଧ୍ୟ ଗୋବର୍ଦ୍ଧନଗିରି ଟେକି ବ୍ରଜବାସୀଙ୍କୁ ଆଶ୍ରୟ ଦେଇ ଇନ୍ଦ୍ରପଦକୁ ନ୍ୟୁନ କରିଥିଲେ । ଫଳରେ ଇନ୍ଦ୍ରଙ୍କ ତେଜସ୍ୱୀତ ପ୍ରଶମନ ଲଭି ଶେଷକୁ ସେ ମାତ୍ର ଅନ୍ତରୀକ୍ଷ ସ୍ଥାନୀୟ ଦେବତା ହୋଇଗଲେ । ଯେଉଁ ଚକ୍ରବର୍ତ୍ତୀ ଶହେଟି ଅଶ୍ୱମେଧ ଯଜ୍ଞକରି ପୁଣ୍ୟ କରିଥିବେ ତାଙ୍କୁ ଇନ୍ଦ୍ର ପଦବୀରେ ଅଭିଷିକ୍ତ କରାଗଲା । ଏଣୁ ବିଭିନ୍ନ ମନ୍ୱନ୍ତରରେ ୧୪ଜଣ ଇନ୍ଦ୍ର ପଦବୀରେ ଅଧିରୂଢ଼ ହୋଇଥିଲେ ।
ଶ୍ରୀ ପାର୍ଥସାରଥୀ ମନ୍ଦିର ଓଡ଼ିଶାର ଗଞ୍ଜାମ ଜିଲ୍ଲାର ଜରଦ ଗଡ଼ରେ ଥିବା ଏକ ପୁରାତନ ହରି ମନ୍ଦିର । ଅବସ୍ଥାନ ଏହା ଗଞ୍ଜାମ ଜିଲ୍ଲାର, ବ୍ରହ୍ମପୁର ସହରଠାରୁ ୯.୭୫ କି.ମି. ଦୂରରେ ଜରଦ ଗଡ଼ ନିକଟରେ ଥିବା ପାତ୍ରପୁରରେ ଅବସ୍ଥିତ ।
ସିଦ୍ଧେଶ୍ୱର ଦେଉଳ  (ହରିହର ଏକାତ୍ମ ନାମରେ ମଧ୍ୟ ଜଣା) ଓଡ଼ିଶାର ଯାଜପୁର ଜିଲ୍ଲାରେ ଥିବା ହୀରାପୁର ଗ୍ରାମରେ ଥିବା ଏକ ଶିବ ଦେଉଳ  । ଏହା ଏକ ବୌଦ୍ଧ ସ୍ତୁପ ଭାବେ ୨ୟ - ୩ୟ ଶତାବ୍ଦୀରେ ପ୍ରତିଷ୍ଠିତ ହୋଇ ପରବର୍ତ୍ତୀ ସମୟରେ ସୋମବଂଶୀ ରାଜାମାନଙ୍କର ଶାସନ କାଳରେ ଶିବଲିଙ୍ଗ ପ୍ରତିଷ୍ଠା ହେଲା ପରେ ଶିବ ଦେଉଳରେ ପରିଣତ ହୋଇଥିଲା । ଏହି ଦେଉଳର ଉତ୍ତରବାହିନୀ ଭାବେ ବୈତରଣୀ ନଦୀ ସିଦ୍ଧବଟ ଚାରିପାଖେ ବହିଯାଇଛି । କପିଳ ସଂହିତାରେ ଏହି ଦେଉଳ ବାବଦରେ ବର୍ଣ୍ଣନା ରହିଛି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ବ୍ରହ୍ମା ଯଜ୍ଞ ସାଧନ ପାଇଁ ବୈତରଣୀଙ୍କୁ ଆହ୍ୱାନ କରି ଆଣି ଯଜ୍ଞ ଶେଷରେ ତାଙ୍କୁ ନିଜ ସ୍ଥାନାଭିମୁଖୀ କରାଇ ଉତ୍ତର ଆଡ଼କୁ ବୁହାଇଥିଲେ । ଏଣୁ ନଦୀ ଉତ୍ତର ଦିଗକୁ ଗତିପଥ ବଦଳାଇ ସମୁଦ୍ରଗାମୀ ହୋଇଛି । ଏହାକୁ ସୁରମ୍ୟ ସ୍ଥାନ ବୋଲି ଭାବି କୃଷ୍ଣଙ୍କ ପୁଅ ପ୍ରଦ୍ୟୁମ୍ନ ଏଠାରେ ତପସ୍ଯା କରିଥିଲେ ।
ଭାରତୀୟ ତଟ ରକ୍ଷକ  ହିନ୍ଦୀ:       ,     ଭାରତୀୟ ସଶସ୍ତ୍ର ବାହିନୀର ଏକ ଅଂଗ। ଭାରତୀୟ ସମୁଦ୍ର ତଟର ସୁରକ୍ଷା ଓ ସାମୁଦ୍ରିକ ନିୟମକୁ କ୍ଷେତ୍ରୀୟ ତଥା ଅନ୍ତରାଷ୍ଟ୍ରୀୟ ଜଳ  (ସନ୍ନିହିତ କ୍ଷେତ୍ର ଓ ବିଶେଷ ଆର୍ଥିକ କ୍ଷେତ୍ର ସମେତ) ଉପରେ ଲାଗୁ କରାଇବା ହେଉଛି ଏହାର ମୁଖ୍ୟ କାମ । ଭାରତୀୟ ତଟ ରକ୍ଷକ ବା ଆଇ. ସି. ଜି.   ବିଧିବଦ୍ଧ ଭାବରେ ୧୮ ଅଗଷ୍ଟ ୧୯୭୮ରେ  ତଟରକ୍ଷକ ଅଧିନିୟମ ୧୯୭୮  ଅନ୍ତର୍ଗତ  ( , 1978) ଭାରତୀୟ ସଶସ୍ତ୍ର ବାହିନୀ ହିସାବରେ ସ୍ଥାପିତ ହେଲା । ଏହା କେନ୍ଦ୍ର ରକ୍ଷା ମନ୍ତ୍ରଣାଳୟର ରକ୍ଷା ବିଭାଗ   ଅଧିନରେ କାମ କରିଥାଏ।
ସିମ୍ବଲବାରା ଅଭୟାରଣ୍ୟ ଭାରତୀୟ ରାଜ୍ୟ ହିମାଚଳ ପ୍ରଦେଶର ଶିର୍ମୌର ଜିଲ୍ଲାରେ ଅବସ୍ଥିତ । ଏହି ଅଞ୍ଚଳ ଘଞ୍ଚ ଶାଲ ବଣରେ ପରିପୂର୍ଣ । ଏହି ସ୍ଥାନ ଦେଇ ଏକ ଚିରସ୍ରୋତା ଜଳଧାରା ପ୍ରବାହିତ ହେଇଥାଏ । ଏଠାରେସ୍ଥିତ ସିମ୍ବଲବାରା ଜଙ୍ଗଲ ରେସ୍ଟ ହାଉସ ପୁରୁବାଲା ଆଞ୍ଚଳ ସହ ରାସ୍ତା ପଥଦ୍ୱାରା ସୁସଂଯୁକ୍ତ । ଏଠାରୁ ଉପତ୍ୟକାର ସୁନ୍ଦର ପ୍ରକୃତିକ ଦୃଶ୍ୟ ଦେଖାଯାଇଥାଏ । ଏହି ଅରଣ୍ୟରେ ଗୋରାଳ , ସମ୍ବର , ଚିତଳ ଆଦି ବନ୍ୟ ପ୍ରାଣୀ ବହୁ ସଂଖ୍ୟାରେ ଦୃଷ୍ଟିଗୋଚର ହେଇଥାନ୍ତି । ଜଙ୍ଗଲ ମଦ୍ୟ ଦେଇ ଚଲାପଥ ସବୁ ନିକଟବରତି ଅରଣ୍ୟ ସବୁକୁ ରହିଛି । ଅକ୍ଟୋବର - ନଭେମ୍ବର କାଳ ଏହାକୁ ପାରଦର୍ଶନ କରି ଯିବା ପାଇଁ ଉତ୍କୃଷ୍ଟ ସମୟ । ହିମାଚଳ ପ୍ରଦେଶର ପର୍ଯ୍ୟଟନ ଓ ଯାତ୍ରା ବିଭାଗ ଏହି ଅଭୟାରଣ୍ୟକୁ ତାହାର ପ୍ରକୃତିକ ସୋଭା ସହ ସଂରକ୍ଷଣ କରି ରଖିଛନ୍ତି । ଯାତାୟତ ନିକଟତମ ବିମାନ ବନ୍ଦର -ଚଣ୍ଡୀଗଡ଼  (87 କିଲୋମିଟର ) ନିକଟତମ ରେଳ ଷ୍ଟେସନ -ଅମ୍ବାଲା କଣ୍ଟ (63 କିଲୋମିଟର ) ରାସ୍ତାଦ୍ୱାରା ଏହି ଅରଣ୍ୟ ସହ ଅନେକ ସହର ସହ ଯୋଗାଯୋଗ ରହିଛି .  ।
ଦେବଗଡ଼  (କ୍ରମିକ ସଂଖ୍ୟା: ୧୯) ଦେବଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଦେବଗଡ଼  (ବି), ତିଳେଇବଣି ବ୍ଳକ, ବାରକୋଟ ବ୍ଳକ ଓ ରିଆମାଳ ବ୍ଳକ । ଗତ ୨୦‍୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ନିତେଶ ଗଙ୍ଗଦେବ ବିଜୁ ଜନତା ଦଳ ପ୍ରାର୍ଥିନୀ ଅନିତା ପ୍ରଧାନଙ୍କଠାରୁ ୩୮୭୩୯ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସଞ୍ଜିବ କୁମାର ପ୍ରଧାନ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ନିତେଶ ଗଙ୍ଗ ଦେବଙ୍କଠାରୁ ୧୦,୭୦୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପେମ୍ବ୍ରୋଲିଜୁମାବ  (ପୂର୍ବ ନାମ ଲାମ୍ବ୍ରୋଲିଜୁମାବ, ବ୍ରାଣ୍ଡ ନାମ କିଟ୍ରୁଡା) ଏକ ଔଷଧର ନାମ ଯାହା କର୍କଟ ଇମ୍ମ୍ୟୁନୋଥେରାପିରେ ବ୍ୟବ‌ହୃତ ହୁଏ  । ମେଲାନୋମା, ଫୁସଫୁସ କର୍କଟ, ମୁଣ୍ଡ ଏବଂ ବେକ କର୍କଟ, ହଜକିନ୍ସ ଲିମ୍ଫୋମା, ଗର୍ଭାଶୟ କର୍କଟ ଏବଂ ପାକସ୍ଥଳୀ କର୍କଟ ଇତ୍ୟାଦି ରୋଗମାନଙ୍କରେ ଚିକିତ୍ସାରେ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜକସନଦ୍ୱାରା ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ମାଂସପେଶୀ ଯନ୍ତ୍ରଣା, ଭୋକ କମିବା, ଗଲୁ ଚର୍ମ, ତରଳ ଝାଡ଼ା, ବାନ୍ତି, ରାସ, ଜ୍ୱର, କାଶ, ଶ୍ୱାସକ୍ରିୟାରେ ଅସୁବିଧା, କୋଷ୍ଠକାଠିନ୍ୟ ଏବଂ ପେଟ ଯନ୍ତ୍ରଣା ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ବୃକ୍‌କ ସମସ୍ୟା ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଏକ ଆଇଜିଜି୪  ( 4) ଆଇସୋଟାଇପ ମାନିବିକ ଆଣ୍ଟିବଡି ଯାହା କର୍କଟ କୋଷର ପ୍ରତିରକ୍ଷା ପ୍ରଣାଳୀକୁ ଅବରୋଧ କରିଥାଏ ଏବଂ ଏହାଦ୍ୱାରା ଇମ୍ମ୍ୟୁନ ପ୍ରଣାଳୀ ସେମାନଙ୍କୁ ନଷ୍ଟ କରିଦିଏ  । ଏହା ଲିମ୍ଫୋସାଇଟର ପ୍ରୋଗ୍ରାନ ହୋଇଥିବା କୋଷ ମୃତ୍ୟୁ ପ୍ରୋଟିନ ୧  (ପିଡି-୧) ରିସେପ୍ଟରକୁ ଟାର୍ଗେଟ୍ କରେ  । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ପେମ୍ବ୍ରୋଲିଜୁମାବ ଅନୁମୋଦିତ ହୋଇଥିଲା । ୨୦୧୭ ମସିହାରେ ଏହା କାଢ଼ି ନ ହେଉଥିବା ଓ ଜେନେଟିକ ଅସଙ୍ଗତି ଥିବା ତ‌ଥା ମେଟାସ୍ଟାସିସ ହୋଇଥିବା କଠିନ ଅର୍ବୁଦର ଚିକିତ୍ସା ପାଇଁ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ନିଭୋଲୁମାବର ବିକଳ୍ପ ଭାବରେ ଅଛି । ଯୁକ୍ତରାଜ୍ୟରେ ସାଧାରଣ ଡୋଜ ୨୦୨୦ ମସିହାରେ ପ୍ରତି ତିନି ସପ୍ତାହରେ ୫୨୬୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ୮,୭୬୦ ଡଲାର ଅଟେ ।
ମଦନପୁର-ରାମପୁର ଓଡ଼ିଶାର କଳାହାଣ୍ଡି ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା କଳାହାଣ୍ଡି ଜିଲ୍ଲାର ସଦର ମହକୁମା ଭବାନୀପାଟଣାଠାରୁ ୭୦ କି.ମି ତଥା ରାଜଧାନୀ ଭୁବନେଶ୍ୱରଠାରୁ ହାରାହାରି ୫୩୦ କି.ମି ଦୂରତାରେ ଅବସ୍ଥିତ ।
ବୁପିଭାକେନ, ଅନ୍ୟ ବ୍ୟବସାୟୀକ ନାମ ମାର୍କେନ ଏକ ଔଷଧ ଯାହା ସ୍ଥନୀୟ/ଲୋକାଲ ନିଶ୍ଚେତକ ଭାବରେ ବ୍ୟବ‌‌ହୃତ ହୁଏ । ଇଞ୍ଜେକସନ ଆକାରରେ ଦେଇ ଯେ କୌଣସି ସ୍ଥାନ‌କୁ କାଲୁଆ କରିଦିଆଯାଏ, ନର୍ଭ ବ୍ଲକ୍ କରିବା ନିମନ୍ତେ ସ୍ନାୟୁ ପାର୍ଶ୍ୱରେ ଦିଆଯାଏ ଓ ଏପିଡୁରାଲ ସ୍ପେସରେ ଦିଆଯାଏ । ଅଳ୍ପ ପରିମାଣର ଏପିନେଫ୍ରିନ ମିଶ୍ରତ ବୁପିଭାକେନ ଦେଲେ ଅଧିକ ସମୟ ଏହାର ପ୍ରଭାବ ରହେ । ଏହା ୧୫ ମିନିଟରେ କାର୍ଯ୍ୟକ୍ଷମ ହୁଏ ଓ ପ୍ରଭାବ ୨ରୁ ୮ ଘଣ୍ଟା ପର୍ଯ୍ୟନ୍ତ ରହେ । ସମ୍ଭାବ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦୁଆ ଲାଗିବା, ମାଂସପେଶୀ ଡେଇଁବା, ଟିନାଇଟସ୍, ଦୃଷ୍ଟିଶକ୍ତି ପରିବର୍ତ୍ତନ, ନିମ୍ନ ରକ୍ତଚାପ ଓ ଅନିୟମିତ ହୃତ୍‌ସ୍ପନ୍ଦ‌ନ ଦେଖାଯାଏ । ଗଣ୍ଠି ଭିତରେ ଇଞ୍ଜେକସନ ଦେଲେ ଉପାସ୍ଥି ବା କାର୍ଟିଲେଜ ସମସ୍ୟା ସୃଷ୍ଟି ହୋଇପାରେ । ଏପିଡୁରାଲ ଇଞ୍ଜେକସନ ଦିଆଯାଏ ନାହିଁ । ଏପିଡୁରାଲ ଇଞ୍ଜେକସନ ଦେଲେ ପ୍ରସବ ସମୟ ବଢ଼ିଯାଏ । ଏହା ଆମିଡ ଦଳର ଏକ ସ୍ଥାନୀୟ/ଲୋକାଲ ନିଶ୍ଚେତକ । ସନ ୧୯୫୭ରେ ବୁପିଭାକେନ ଆବିଷ୍କାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଗୋଟିଏ ଭାଏଲର ହୋଲସେଲ ମୁଲ୍ୟ ପ୍ରାୟ ୨.୧୦ ଆମେରିକୀୟ ଡଲାର ।
କାନ୍ଦୁରୀ ଦେବତା ଖୋଜା ଓଡ଼ିଶାର କିଛି ଅଞ୍ଚଳର ଏକ ଲୋକ ବିଶ୍ୱାସ । ଏହି ବିଶ୍ୱାସ ଅନୁସାରେ କାନ୍ଦୁରୀ ଦେବୀଙ୍କୁ ଖୋଜି ପାଇଲେ ଛୁଆର ଅବିଶ୍ରାନ୍ତ କାନ୍ଦିବା ବନ୍ଦ ହୋଇଥାଏ । ଏହା ସାଧାରଣତଃ ଓଡ଼ିଶାର ଦକ୍ଷିଣାଞ୍ଚଳରେ ଓ ଗଞ୍ଜାମ ଜିଲ୍ଲାରେ ଦେଖିବାକୁ ମିଳିଥାଏ । ବିଶ୍ୱାସ ଓଡ଼ିଆ ଗ୍ରାମାଞ୍ଚଳ ଚଳଣିରେ ଏକ ବିଶ୍ୱାସ ଅନୁଯାୟୀ ଛୁଆ କାନ୍ଦିବା କାନ୍ଦୁରୀ ଦେବତାଙ୍କ କୁଦୃଷ୍ଟିର ଫଳ ଅଟେ । ଛୁଆଙ୍କ କାନ୍ଦ ବନ୍ଦ କରିବା ପାଇଁ ଘରର ସ୍ତ୍ରୀଲୋକ ଅନ୍ଧାର ରାତିରେ ଡବି ଲଗାଇ ନିଜ ଦାଣ୍ଡ ପିଣ୍ଡା ତଳେ ନଇଁ ନଇଁ କାନ୍ଦୁରୀ ଦେବତାଙ୍କୁ ଖୋଜିବା ବାହାନା କରନ୍ତି । ସେ ପର୍ଯ୍ୟନ୍ତ ଖୋଜି ଚାଲିଥାନ୍ତି ଯେପର୍ଯ୍ୟନ୍ତ ବାହାର ଲୋକ କେହି  "କଣ ଖୋଜୁଛ"  କହି ପଚାରି ନାହାନ୍ତି । ପଚରାଶୁଣିବା କ୍ଷଣି ଖୋଜୁଥିବା ମହିଳା ଜଣଙ୍କ  "ହଁ ପାଇଲି"  ଉତ୍ତର ଦେଇ ଧପ୍ କରି ଡବି ଲିଭାଇ ଘରକୁ ପଶନ୍ତି । ଏବଂ ବିଶ୍ୱାସ କରନ୍ତି କାନ୍ଦୁରୀ ଦେବୀଙ୍କୁ ପାଇଛନ୍ତି ବୋଲି/ ପଚାରିବା ଘରକୁ ଚାଲିଯାଇଛନ୍ତି । ପରେ ଛୁଆର କାନ୍ଦ ବନ୍ଦ ହୋଇଥାଏ । ବିତର୍କ କାନ୍ଦିବା କାରଣ ଖୋଜିବା ବଦଳରେ ଲୋକେ କାନ୍ଦୁରୀ ଦେବୀ ବିନା କାରଣରେ ଛୁଆକୁ କନ୍ଦେଇଥାନ୍ତି ଭାବି କାନ୍ଦୁରୀ ଦେବୀଙ୍କୁ ଖୋଜନ୍ତି । ବଇଦ ପାଖକୁ ନଯାଇପାରୁଥିବା ଗରିବ ଲୋକଟି ଏକ ଅନ୍ଧବିଶ୍ୱାସର ଆଶ୍ରୟ ନିଏ । କେହି ଏଥିରେ ଖର୍ଚ୍ଚାନ୍ତ ହେଉନଥିବାରୁ ଅନେକ ଶିକ୍ଷିତ ବ୍ୟକ୍ତି ଏହାକୁ ବିଶ୍ୱାସ କରିବାର ମଧ୍ୟ ଦେଖାଯାଏ ।
ବିଚିତ୍ରବୀର୍ଯ୍ୟ  ସଂସ୍କୃତ:             ମହାଭାରତରେ ବର୍ଣ୍ଣିତ ଜଣେ କୁରୁ ରାଜା ଥିଲେ । ବିଚିତ୍ରବୀର୍ଯ୍ୟ ଶବ୍ଦର ଅର୍ଥ ହେଉଛି  'ଚମତ୍କାର ବୀରତ୍ୱ'  । ମହାଭାରତରେ ସେ ରାଣୀ ସତ୍ୟବତୀ ଓ ରାଜା ଶାନ୍ତନୁଙ୍କ ସାନପୁଅ ତଥା ପାଣ୍ଡବ ଏବଂ କୌରବଙ୍କ ଜେଜେବାପା ଥିଲେ । ମହାଭାରତ ଗାଥା ସତ୍ୟବତୀ ଏବଂ ଶାନ୍ତନୁଙ୍କର ଦୁଇ ପୁଅ ଥିଲେ ଚିତ୍ରାଙ୍ଗଦ ଏବଂ ବିଚିତ୍ରବୀର୍ଯ୍ୟ । ଚିତ୍ରାଙ୍ଗଦ ଓ ବିଚିତ୍ରବୀର୍ଯ୍ୟଙ୍କ ପିଲାଦିନରେ ହିଁ ପିତା ଶାନ୍ତନୁଙ୍କର ମୃତ୍ୟୁ ହୋଇଥିଲା, ତେଣୁ ଭୀଷ୍ମ ତାଙ୍କୁ ପାଳନ ପୋଷଣ କରିଥିଲେ । ଚିତ୍ରାଙ୍ଗଦ ଜ୍ୟେଷ୍ଠ ପୁତ୍ର ହେତୁ,ଭୀଷ୍ମ ଚିତ୍ରାଙ୍ଗଦକୁ ହସ୍ତିନାପୁରର ସିଂହାସନରେ ବସାଇଥିଲେ, କିନ୍ତୁ ଅଳ୍ପ ସମୟ ମଧ୍ୟରେ ଗନ୍ଧର୍ବଙ୍କ ସହିତ ଯୁଦ୍ଧ କରିବା ସମୟରେ ଚିତ୍ରାଙ୍ଗଦଙ୍କୁ ହତ୍ୟା କରାଯାଇଥିଲା ।ଚିତ୍ରଙ୍ଗଦ ନିଃସନ୍ତାନ ଥିବାରୁ, ଏହି ସମୟରେ ଭୀଷ୍ମ, ଚିତ୍ରାଙ୍ଗଦଙ୍କ ଅନୁଜ ବିଚିତ୍ରବୀର୍ଯ୍ୟଙ୍କୁ ରାଜ୍ୟ ହସ୍ତାନ୍ତର କରିଥିଲେ । ଯେତେବେଳେ ବିଚିତ୍ରବୀର୍ଯ୍ୟ ରାଜ ମୁକୁଟ ପିନ୍ଧିଥିଲେ, ସେତେବେଳେ ସେ ନାବାଳକ ଥିଲେ, ତେଣୁ ଭୀଷ୍ମ ତାଙ୍କ ପ୍ରତିନିଧି ଭାବରେ ରାଜ୍ୟ ଶାସନ କରିଥିଲେ । ହେଲେ, ଭୀଷ୍ମ ବିଚିତ୍ରବୀର୍ଯ୍ୟଙ୍କ ବିବାହକୁ ନେଇ ଚିନ୍ତିତ ଥିଲେ । ଯେତେବେଳେ ଯୁବ ରାଜ ବିବାହ କରିବାକୁ ଉପଯୁକ୍ତ ବୟସର ହୋଇଗଲେ, ଭୀଷ୍ମ ତାଙ୍କ ପାଇଁ ଉପଯୁକ୍ତ କନ୍ୟା ଖୋଜିବାକୁ ଲାଗିଲେ । ସେ ଶୁଣିଲେ ଯେ କାଶୀ ରାଜା ତାଙ୍କର ତିନି ଝିଅଙ୍କ ପାଇଁ ଏକ ସ୍ୱୟଂବର କରୁଛନ୍ତି । ବିଚିତ୍ରବୀର୍ଯ୍ୟ ନିଜେ ଏତେ ଛୋଟ ଥିଲେ ଯେ ତିନି କନ୍ୟାଙ୍କଦ୍ୱାରା ମନୋନୀତ ହେବାର କୌଣସି ସୂଯୋଗ ନ ଥିଲା । ଏଣେ ଭୀଷ୍ମ ଦେଖିଲେ ଯେ ବିଚିତ୍ରବୀର୍ଯ୍ୟ ବିବାହ କରି ସନ୍ତାନ ଉତ୍ପନ୍ନ୍ ନ କଲେ, ତାଙ୍କ ବଂଶ ଲୋପ ପାଇଯିବ । ତେଣୁ ଭୀଷ୍ମ ନିଜେ ସ୍ୱୟଂବର ସଭାରେ ଉପସ୍ଥିତ ରହି ନିଜ ବାହୁ ବଳରେ ତିନି କନ୍ୟାଙ୍କୁ ହସ୍ତିନାପୁରକୁ ଜବରଦସ୍ତ ନେଇ ଆସିଥିଲେ । ଭୀଷ୍ମ ସ୍ୱୟଂବର ସଭାରୁ ସିନା ଜିତି ରାଜକୁମାରୀ ଅମ୍ବା, ଅମ୍ବିକା ଏବଂ ଅମ୍ବାଳିକାଙ୍କୁ ନେଇ ଆସିଥିଲେ ବିଚିତ୍ରବୀର୍ଯ୍ୟଙ୍କୁ ବିବାହ ଦେବାପାଇଁ, ହେଲେ ଅମ୍ବା ତାଙ୍କ ହୃଦୟକୁ ଅନ୍ୟ ଜଣକୁ ଦେଇ ସାରିଥିଲେ । ଏ କଥା ଜାଣିସାରିବା ପରେ ଭୀଷ୍ମ ଅମ୍ବାଙ୍କୁ ଫେରାଇଦେଇଥିଲେ । ତେଣୁ ଅମ୍ବିକା ଏବଂ ଅମ୍ବାଳିକା ବିଚିତ୍ରବୀର‍୍ୟୟଙ୍କୁ ବିବାହ କରିଥିଲେ । ଦୁର୍ଭାଗ୍ୟବଶତଃ, ତାଙ୍କ ବିବାହର କିଛି ସମୟ ପରେ, ବିଚିତ୍ରବୀର୍ଯ୍ୟ ଯକ୍ଷ୍ମା ରୋଗରେ ମୃତ୍ୟୁ ବରଣ କଲେ । ସେ ଉତ୍ତରାଧିକାରୀ ବିହୀନ ଭାବରେ ମୃତ୍ୟୁ ବରଣ କରିବା ପରେ ପରବର୍ତ୍ତୀ ସମୟରେ ମାତା ସତ୍ୟବତୀ, ତାଙ୍କର ଜ୍ୟେଷ୍ଠ ପୁତ୍ର ବ୍ୟାସଦେବଙ୍କୁ ଡକାଇ ଅନୁରୋଧ କଲେ କି ସେ ତାଙ୍କର ଯୋଗଶକ୍ତି ବଳରେ ନିୟୋଗ ପ୍ରକ୍ରିୟାରେ ଅମ୍ବିକା ଏବଂ ଅମ୍ବାଳିକାଙ୍କ ମାଧ୍ୟମରେ ସନ୍ତାନ ଉତ୍ପନ୍ନ କରି ତାଙ୍କ ବଂଶକୁ ଉତ୍ତରାଧିକାରୀ ବିହୀନ ହେବାରୁ ରକ୍ଷା କରନ୍ତୁ । ବ୍ୟାସଦେବ ଚାହିଁଲେ ଯେ ଅମ୍ବିକା ଏବଂ ଏବଂ ଅମ୍ବାଳିକା ସନ୍ତାନ ଉଦ୍ଦେଶ୍ୟରେ ତାଙ୍କ ନିକଟକୁ ଏକୁଟିଆ ଆସିବା ଉଚିତ୍ । ପ୍ରଥମେ ଅମ୍ବିକା ସିନା ବ୍ୟାସଦେବଙ୍କ ନିକଟକୁ ଆସିଲେ, ହେଲେ ଲାଜ ଏବଂ ଭୟ ହେତୁ ସେ ଆଖି ବନ୍ଦ କରିଦେଲେ । ଫଳରେ ବ୍ୟାସଦେବଙ୍କ ଯୋଗଶକ୍ତିରୁ ଅମ୍ବିକାଙ୍କ କୋଳରେ ଯେଉଁ ଶିଶୁଟି ଅନ୍ଧ ହୋଇ ଜନ୍ମ ଲାଭ କଲେ । ପରେ ଏହି ଶିଶୁର ନାମ ହେଲା ଧୃତରାଷ୍ଟ୍ର । ଏହିପରି ସତ୍ୟବତୀ ଅମ୍ବାଳିକାଙ୍କୁ ବ୍ୟାସଦେବଙ୍କ ନିକଟକୁ ପଠାଇ ତାଙ୍କୁ ଶାନ୍ତ ରହିବାକୁ ଚେତାବନୀ ଦେଇଥିଲେ । ତଥାପି ଭୟ ହେତୁ ଅମ୍ବାଳିକାଙ୍କ ମୁହଁ ଫିକା ପଡିଗଲା । ଫଳରେ ବ୍ୟାସଦେବଙ୍କ ଯୋଗଶକ୍ତିରୁ ଅମ୍ବାଳିକାଙ୍କ କୋଳରେ ଯେଉଁ ଶିଶୁଟି ଜନ୍ମ ଲାଭ କଲେ, ସେ ରକ୍ତହୀନତାର ଶିକାର ହୋଇ ପାଣ୍ଡୁର ବର୍ଣ୍ଣର ହେଲେ । ପରେ ଏହି ପିଲାଟି ପାଣ୍ଡୁ ନାମରେ ପରିଚିତ ହେଲା । ଉଭୟ ଶିଶୁ ରାଜ୍ୟ ଶାସନ କରିବାପାଇଁ ଅନୁପଯୁକ୍ତ ଜାଣି, ତା ପରେ ମାତା ସତ୍ୟବତୀ ପୁଣି ଦୁଇ ରାଣୀଙ୍କ ମଧ୍ୟରୁ ଜଣକୁ ପୁଣି ବ୍ୟାସଦେବଙ୍କୁ ନିକଟକୁ ସନ୍ତାନର୍ଥେ ଯିବାକୁ ଆଦେଶ ଦେଇ ପୂର୍ବ ଭୁଲକୁ ନ ଦୋହରାଇବାକୁ କହିଲେ ।ହେଲେ ଏଥର ଅମ୍ବିକା ଏବଂ ଅମ୍ବାଳିକା ଭୟ ବଶତଃ ପରିଶ୍ରମୀ ନାମ୍ନୀ ନିଜ ଚାକରାଣୀକୁ ନିଜ ସ୍ଥାନରେ ବ୍ୟାସଦେବଙ୍କ ନିକଟକୁ ପଠାଇଲେ । ଚାକରାଣିଙ୍କ ଗର୍ଭରୁ ଜାତ ସନ୍ତାନ ହେଲେ ବିଦୁର, ଯିଏକି ପରବର୍ତ୍ତୀ ସମୟରେ ଅତ୍ୟନ୍ତ ବୁଦ୍ଧିମାନ ତଥା ଧର୍ମର ଅବତାର ଭାବେ ପରିଚିତ ହେଲେ ।
ବସନ୍ତ ବେହେରା  (୧ ଫେବୃଆରୀ ୧୯୧୦ - ୪ ଜୁନ ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବସନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାଲିପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବସନ୍ତ ବେହେରା ୧୯୧୦ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ବେହେରା ଓ ପତ୍ନୀଙ୍କ ନାମ ସୁମିତ୍ରା ବେହେରା । ବସନ୍ତଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ବସନ୍ତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ  (ଇ) ଓ ଭାରତୀୟ ଜାତୀୟ କଂଗ୍ରେସ  (ଆର୍)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ମୃତ୍ୟୁ ବସନ୍ତ ବେହେରା ୧୯୯୩ ମସିହାର ଜୁନ ମାସ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ହରିବଂଶ ରାୟ ବଚ୍ଚନ  (୨୭ ନଭେମ୍ବର ୧୯୦୭-୧୮ ଜାନୁଆରୀ ୨୦୦୩) ଜଣେ ଜଣାଶୁଣା ଭାରତୀୟ କବି ଥିଲେ  । ତାହାଙ୍କ ରଚନାବଳୀ ୨୦ଶ ଶତକର ଆରମ୍ଭରେ ଭାରତୀୟ ହିନ୍ଦୀ କବିତାର ଛାୟାବାଦ କାଳର । ସେ କବି ସମ୍ମିଳନୀରେ ଜଣେ ଜଣାଶୁଣା କବି ମଧ୍ୟ ଥିଲେ । ସେ ମଧୁଶାଳା କବିତାଗ୍ରନ୍ଥ ନିମନ୍ତେ ଜଣାଶୁଣା । ସେ ବଲିଉଡ଼ ଅଭିନେତା ଅମିତାଭ ବଚ୍ଚନଙ୍କ ପିତା ଅଟନ୍ତି ।
ଅମ୍ବାଲା - ଚଣ୍ଡିଗଡ ଏକ୍ସପ୍ରେସୱେ, ଏକ ଚାରି ଲେନ ବିଶିଷ୍ଟ 35 କିଲୋମିଟର ଦୀର୍ଘ ଏକ୍ସପ୍ରେସୱେ।। ଏହା ଅମ୍ବାଲାଠାରୁ ଚଣ୍ଡିଗଡ ଯାଏ ଯାଇଥିବା ବହୁ -ବ୍ୟସ୍ତ ରାଜପଥର କେତେକ ଅଂଶ ସହ ସମାନ୍ତରାଳ ଭାବେ କରି କରାଯାଇଛି । ଜାତୀୟ ରାଜପଥ 22ର 5.735 କିଲୋମିଟରଠାରୁ 39.960 କିଲୋମିଟର ଯାଏ ଓ ଜାତୀୟ ରାଜପଥ 21ର ଓ କିୟମିଟରଠାରୁ 0.871 କିଲୋମିଟର ଯାଏ ରାସ୍ତାରେ ଭିଡ କମ କରିବାକୁ ନିର୍ମିତ ହେଇଛି । ଏଥିରେ 2.98 ବିଲିଅନ ଟଙ୍କା ଖର୍ଚ ହେଇ ମାତ୍ର 30 ମାସରେ ନିର୍ମିତ ହେଇଥିଲା । ଏହାକୁ ଗ୍ରୁପଦ୍ୱାରା ବିଶ୍ୱ ବେଙ୍କ ସହାୟତାରେ ଡିସେମ୍ବର 2009ରେ କାର୍ଯ୍ୟକାରୀ ହେଇଥିଲା ।
ପ୍ରେମ ବିବାହ ଶବ୍ଦଟି ସାଧାରଣତଃ ଦକ୍ଷିଣ ଏସିଆ, ଖାସ କରି ଭାରତ,ପାକିସ୍ତାନ,ବଙ୍ଗଳାଦେଶ ଓ ଶ୍ରୀଲଙ୍କାରେ ବର୍ଣ୍ଣିତ ଅଟେ । ଏହା ଏପରି ଏକ ବିବାହ ଅଟେ ଯେଉଁଠାରେ ପୁଅ ଏବଂ ଝିଅ ନିଜ ଇଚ୍ଛାରେ ନିଜ ମନପସନ୍ଦ ସାଥି ସହିତ ପରିବାରର ସହମତି କିମ୍ବା ବିନା ସହମତିରେ ବିବାହ କରିଥାନ୍ତି । ପ୍ରେମ ବିବାହର କୌଣସି ସ୍ପଷ୍ଟ ପରିଭାଷା ନାହିଁ । ଏହା ସାଧାରଣତଃ ଏକ ବିବାହର ବର୍ଣ୍ଣନା କରିବା ପାଇଁ ଉପ୍ୟୋଗ କରାଯାଏ ଯାହା ଯୁଗଳର ଏକମାତ୍ର ନିର୍ଣ୍ଣୟ ଅଟେ । ଭାରତରେ ପ୍ରେମ ବିବାହ ପ୍ରେମିକ ଓ ପ୍ରେମିକା ଦୁହେଁ ଦୁହିଁଙ୍କ ପାଇଁ ବାହାଘର ଠିକ କରିଥାନ୍ତି । ଏହି ବିବାହ ଜାତି,ଧର୍ମ,ସାମାଜିକ ପ୍ରଥାକୁ ଭାଙ୍ଗି ଦେଇ ପାରେ । ଭାରତରେ ଏହା ୧୯୭୦ ପରଠାରୁ ପ୍ରଚଳିତ ହୋଇଥିଲା । ଏହି ବିବାହରେ ପରିବାରର ସୀକୃତି ବାଧ୍ୟତାମୂଳକ ନୁହେଁ ।  "ପ୍ରେମ ବିବାହ"  ଶବ୍ଦର ବ୍ୟଭାର ବିବାହର ଏକ ନୂତନ ଅବଶର ଋପକୁ ଧ୍ୟାନାନ୍ତର କରାଇଥାଏ, ଯେଉଁଥିରେ ଆୟୋଜିତ ବିବାହ ଓ ପ୍ରେମ ବିବାହର ତତ୍ତ୍ୱ ଉଭୟ ସାମିଲ ହୋଇ ରହିଥାଏ । ୨୦୧୨ ଏନଡ଼ିଟିଭି ସର୍ଭେ ଅନୁସାରେ ୭୪% ଲୋକେ ଆୟୋଜିତ ବିବାହକୁ ପସନ୍ଦ କରିଥିଲେ । ୨୦୧୪ ମସିହାରେ ସଂଯୁକ୍ତ ରାଷ୍ଟ୍ର ଜନସଂଖ୍ୟା କୋଷ ଏବଂ  "ଇଣ୍ଟରନ୍ୟାସନାଲ ସେଣ୍ଟର ଫର ରିସର୍ଚ ଅନ ଓମ୍ୟାନ" ଦ୍ୱାରା କରାଯାଇଥିବା ସର୍ବେକ୍ଷଣରୁ ଜଣା ପଡିଲା କି, ୧୧.୭% ପୁରୁଷ ଓ ୮.୫% ମହିଳାମାନେ ନିଜ ଜୀବନସାଥୀଙ୍କୁ ନିଜେ ବାଛି ଥିଲେ ଏବଂ ପରିବାର ସହମତି କିମ୍ବା ବିନା ସହମତିରେ ବିବାହ କରିଥିଲେ । ପାକିସ୍ତାନରେ ପ୍ରେମ ବିବାହ ପାକିସ୍ତାନରେ ପରିବାରଦ୍ୱାରା ଠିକ ହୋଇଥିବା ବିବାହ ଆଦର୍ଶ ଅଟେ ଓ ପ୍ରେମ ବିବାହ ବିରଳ ଅଟେ ।(ମାନବ ହତ୍ୟା)ର ବହୁ ମାମଲା ପ୍ରତି ବର୍ଷ ରେକର୍ଡ କରାଯାଏ  । ଏଠାରେ ପ୍ରେମ ବିବାହ ବିରଳ । ଲୋକମାନେ ଏହାର ଘୋର ବିରୋଧ କରନ୍ତି । ପ୍ରାୟ ଘଟଣାରେ ଝିଅକୁ ମାରି ଦିଆଯାଇଥାଏ । ଉଭୟ ପ୍ରେମୀ ଯୁଗଳଙ୍କୁ ହତ୍ୟା କରିବାର ବି ନଜର ରହିଛି । ପାକିସ୍ତାନରେ  "ମାନବାଧିକାର ଆୟୋଗ"  ମିଡିଆରେ ରିପୋର୍ଟ କରାଯାଇଥିବା ଏପରି ମୋକଦ୍ଦମା ୮୬୯ ମାମଲାକୁ ଗଣିଥିଲା, କିନ୍ତୁ ଧ୍ୟାନ ଦେଇଥିଲା ଯେ ଏହିପରି ବହୁ ମାମଲା ଅପ୍ରାପ୍ତ ମଧ୍ୟ ହୋଇପାରେ । ବଙ୍ଗଳାଦେଶରେ ପ୍ରେମ ବିବାହ ବଙ୍ଗଳାଦେଶରେ ରୋମାଣ୍ଟିକ ସମ୍ପର୍କକୁ ବର୍ଜିତ କରାଯାଇଛି । ସେଠାରେ ରୋମାଣ୍ଟିକ ଜୋଡି ଲୁଚି-ଲୁଚି ଦେଖା ହୁଅନ୍ତି ଏବଂ କଥାବାର୍ତ୍ତା ହୁଅନ୍ତି । ସାଧାରଣତଃ, ମାନବ ହତ୍ୟା ହୋଇନଥାଏ, କିନ୍ତୁ ସମାଜର ବଡ଼ ବଡ଼ ଅଂଶର ଇସ୍ଲାମିକ ପାଳନ କାରଣରୁ ରୂମାନିୟତ ବହୁ ଅଧିକ ନିରାଶ ନିରୁପାୟ ହୋଇଯାଏ । ରୋମାଣ୍ଟିକ ସମ୍ପର୍କରେ ସାମିଲ ହେବା କିମ୍ବା ନିଜ ଇଚ୍ଛାରେ ନିଜ ଜୀବନସାଥୀକୁ ବାଛିବା ମଧ୍ୟ ବହୁ କଷ୍ଟ ଅଟେ । ସମାଜ ବହୁ ଜଟିଳ ଭାବେ ଆୟୋଜିତ ବିବାହ ଉପରେ ନିର୍ଭର କରିଥାଏ । ୟୁରୋପରେ ପ୍ରେମ ବିବାହ ଐତିହାସକାର  "ସ୍ଟେଫିନ କଣ୍ଟେଜ" ଙ୍କ ଅନୁସାରେ, ୧୪ବିଂ ଶତାବ୍ଦୀରେ ପ୍ରେମ ଏବଂ ବ୍ୟକ୍ତିଗତ କାରଣରୁ ବିବାହ ଦେଖାଦେଇଥିଲା । ଏହା ୧୭ବିଂ ଶତାବ୍ଦୀ ଆରମ୍ଭରୁ ଲୋକପ୍ରୀୟ ହେବାରେ ଲାଗିଲା ।  "ରାଣୀ ଭିକ୍ଟୋରୀୟା"  ଓ  "ଆଲବର୍ଟ, ରାଜା କନସର୍ଟ" ଙ୍କ ବିବାହ ବ୍ରିଟିସ ଜନତାଙ୍କ ମନରେ  "ଭିକ୍ଟୀୟା ଯୁଗ" ରେ ପ୍ରେମ ବିବାହକୁ ଅଧିକ ସ୍ୱିକାର୍ଯ୍ୟ କରିଥିଲେ, ଯେଉଁଠାରେ କି ପ୍ରେମ ବିବାହ ବଢୁଥିଲା ।
ରାଜୁରା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଚନ୍ଦ୍ରପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଜୁରା ୧୯.୭୭୯୨ ଉତ୍ତର ଅକ୍ଷାଂଶ ଓ ୭୯.୩୬୨୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜୁରା ସହରର ମୋଟ ଜନସଂଖ୍ୟା ୨୫୮୪୨ ଅଟେ । ସେଥି ମଧ୍ୟରୁ ୫୨.୩୯% ଜଣ ପରୁଷ ହୋଇଥିବା ବେଳେ ୪୭.୬୧% ଜଣ ନାରୀ ଅଟନ୍ତି । ରାଜୁରାର ସାକ୍ଷରତା ହାର ୭୨.୪୬% ଅଟେ । ଏହା ଜାତୀୟ ହାରଠାରୁ ୭.୬୨% ପ୍ରତିଶତ କମ ଅଟେ । ସେଥିରୁ ୪୦.୪୮% ପ୍ରତିଶତ ପୁରୁଷ ଓ ୩୧.୯୮% ନାରୀ ଅଟନ୍ତି । ୧୪.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ରାଜୁରାର ସରକାରୀ ଭାଷା ଅଟେ ।
ମୁନିବା ମଜାରୀ ବାଲୋଚ  (ଉର୍ଦ୍ଧ : ; ଜନ୍ମ ୩ ମାର୍ଚ୍ଚ ୧୯୮୭, ଯିଏ ଆଇରନ ଲେଡି ଅଫ ପାକିସ୍ତାନ ଭାବରେ ମଧ୍ୟ ଜଣାଶୁଣା) ଜଣେ ପାକିସ୍ତାନୀ କାର୍ଯ୍ୟକର୍ତ୍ତା, ଆଙ୍କର କଳାକାର, ମଡେଲ, ଗାୟକ ଏବଂ ପ୍ରେରଣା ଦାୟକ ବକ୍ତା ଅଟନ୍ତି  । ସେ ବିବିସିଦ୍ୱାରା ୨୦୧୫ ମସିହାର ୧୦୦ ପ୍ରେରଣା ଦାୟକ ମହିଳା ତାଲିକାରେ ତାଲିକାଭୁକ୍ତ ହେବାପରେ ସେ ଜାତିସଂଘ ମହିଳା ପାକିସ୍ତାନ ପାଇଁ ଜାତୀୟ ରାଷ୍ଟ୍ରଦୂତ ହୋଇଥିଲେ । ମୁନିବା ବାଲୋଚ ମଧ୍ୟ ପାକିସ୍ଥାନର ପ୍ରଥମ ମଡେଲ ଏବଂ ଆଙ୍କର ଅଟନ୍ତି । ସେ ହ୍ବିଲ ଚେୟାର ସାହାଯ୍ୟରେ ଯାତାୟତ କରନ୍ତି । ୨୧ ବର୍ଷ ବୟସରେ ଏକ କାର ଦୁର୍ଘଟଣାରେ ଆହତ ହେତୁ ସେ ଏହି ହ୍ବିଲ ଚେୟାରର ବ୍ୟବହାର କରନ୍ତି । ସେ ହମ ନ୍ୟୁଜର ସୋସିଆଲ ସୋ ମେନ ନାହି ହମରେ ହୋଷ୍ଟ ଭାବରେ ଦେଖାଦେଇଥିଲେ । ବ୍ୟକ୍ତିଗତ ଜୀବନ ମୁନିବା ମଜାରୀ ଜଣେ ବାଲୁଚ ପୃଷ୍ଠଭୂମିରୁ, ମଜାରୀ ଜନଜାତିର ଅଟନ୍ତି । ସେ ୩ ମାର୍ଚ୍ଚ ୧୯୮୭ ମସିହାରେ ଦକ୍ଷିଣ ପଞ୍ଜାବରେ ଥିବା ରହିମ ୟାର ଖାନରେ ଜନ୍ମଗ୍ରହଣ କରିଥିଲେ । ମୁନିବା ଆର୍ମୀ ପବ୍ଲିକ ସ୍କୁଲରେ ପଢୁଥିଲେ ଏବଂ ପରେ ପାଇଁ ତାଙ୍କ ଜନ୍ମ ସହରରେ ଥିବା କଲେଜରେ ପଢ଼ିଲେ । ୧୮ ବର୍ଷ ବୟସରେ ସେ ସେ ଅଧ୍ୟୟନ ସମାପ୍ତ କରିବା ପୂର୍ବରୁ ସେ ବିବାହିତ ଥିଲେ । ୨୦୦୮ ମସିହାରେ ସେ ଏକ ଦୁର୍ଘଟଣାର ସମ୍ମୁଖୀନ ହୋଇଥିଲେ । 18 ବର୍ଷ ବୟସରେ, ସେ ଅଧ୍ୟୟନ ସମାପ୍ତ କରିବା ପୂର୍ବରୁ ସେ ବିବାହିତ ଥିଲେ  ସମ୍ମାନ ଓ ପୁରସ୍କାର ୨୦୧୫ ମସିହାରେ ୧୦୦ ପ୍ରେରଣା ଦାୟକ ମହିଳା   ସମ୍ମାନରେ ସମ୍ମାନିତ । ଦୁନିଆର ୫୦୦ ସବୁଠାରୁ ପ୍ରଭାବଶାଳୀ ମୁସଲମାନ ଅଟନ୍ତି । ଜାତିସଂଘ ମହିଳାମାନଙ୍କ ମଧ୍ୟରେ ପ୍ରଥମ ପାକିସ୍ଥାନୀ ଜାତିସଂଘର ଶୁଭେଚ୍ଛୁ ରାଷ୍ଟ୍ରଦୂତ । ଦି କାରିକ ଫାଉଣ୍ଡେସନଦ୍ୱାରା ସର୍ବିଆରେ କାରିକ ବ୍ରଦର୍ସ ୨୦୧୭ । ସେ ମାନବ ସେବା ବର୍ଗରେ ସର୍ବିଆର ବେଲାଗଡ଼ରେ କାରୀକ ବ୍ରଦର୍ସ ପୁରସ୍କାର ଗ୍ରହଣ କରିଥିଲେ ।
ଶ୍ରୀ ଜଗନ୍ନାଥ - ୧୯୫୦ରେ ମୁକ୍ତିଲାଭ କରିଥିବା ଏକ ପୌରାଣିକ ଓଡ଼ିଆ କଥାଚିତ୍ର । ଓଡ଼ିଆ ଭାଷାରେ ଏହା ହେଉଛି ତୃତୀୟ କଥାଚିତ୍ର  ମୁକ୍ତିଲାଭ ଅନୁସାରେ  । ଶ୍ରୀଜଗନ୍ନାଥ ସଂସ୍କୃତି ଓ ଐତିହ୍ୟ ଉପରେ ଏହି କଥାଚିତ୍ରଟି ଆଧାରିତ ହୋଇଥିଲା । ଅଭିନୟରେ ଓଡ଼ିଆ କଥାଚିତ୍ର  ଶ୍ରୀ ଜଗନ୍ନାଥ ରେ ଅଭିନୟ କରିଥିବା କଳାକାର ହେଲେ: ଗୋପାଳ ଚନ୍ଦ୍ର ଘୋଷ ଗ୍ଳୋରିଆ ମହାନ୍ତି ଚପଳା ନାୟକ ରାମଚନ୍ଦ୍ର ମାଣିଆ ଖଗେନ୍ଦ୍ର ନାଥ ମିତ୍ର ସାମୁଏଲ ସାହୁ (ବାବି) ଭୀମ ସିଂହ ଏଥିରେ ଚପଳା ନାୟକ  (ପାର୍ବତୀ ଘୋଷ) ଶିଶୁ କଳାକାର ଭାବେ ପ୍ରଥମେ ଅଭିନୟ କରିଥିଲେ  ।
ଜାମୁଡୋଲି ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଲାଞ୍ଜିଗଡ ଏୟାରସ୍ତ୍ରୀପ ( : 0093) : 0093 ଭାରତୀୟ ରାଜ୍ୟ ଓଡ଼ିଶାର କଳାହାଣ୍ଡି ଜିଲ୍ଲାର ଶିଳ୍ପାଞ୍ଚଳ ଲାଞ୍ଜିଗଡଠାରେ ବେଦାନ୍ତ ଉଦ୍ୟୋଗର ମାଲିକାନାରେ ସ୍ଥାପିତ ଏହି ଏୟାରସ୍ତ୍ରୀପ ବେଦାନ୍ତର ବ୍ୟକ୍ତିଗତ ବ୍ୟବହାର ତଥା ବିଶେଷ ପରିସ୍ଥିତିରେ ବ୍ୟବହାର ହେଇଥାଏ । ଏହାର ନିକଟସ୍ଥ ବିମାନ ବନ୍ଦର ବଲାଙ୍ଗିର ସହରର ଉତକେଲା ଏୟାରସ୍ତ୍ରୀପ । ଲାଞ୍ଜିଗଡ ଲାଞ୍ଜିଗଡ଼ ଓଡ଼ିଶାର କଳାହାଣ୍ଡି ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା କଳାହାଣ୍ଡି ଜିଲ୍ଲାର ସଦର ମହକୁମା ଭବାନୀପାଟଣାଠାରୁ ୨୫ କି.ମି ତଥା ରାଜଧାନୀ ଭୁବନେଶ୍ୱରଠାରୁ ହାରାହାରି ୫୧୦ କି.ମି ଦୂରତାରେ ଅବସ୍ଥିତ ।ଏଠାରେ ବେଦାନ୍ତ ବକ୍ସାଇଟ ଧାତୁ ପାଇଁ ଏକ ରିଫାଇନେରୀ ସ୍ଥାପନ କରି ବାର୍ଷିକ ୧ ମିଲିୟନ ଟନ ବକ୍ସାଇଟ ଧାତବ ବ୍ୟବହାର କରିଥାଏ । ଏହି ଧାତବ କଞ୍ଚାମାଲ ଓଡ଼ିଶା ମାଇନିଙ୍ଗ କର୍ପୋରାତିୟନ ଜରିଆରେ ନିୟମଗିରି ପର୍ବତରେ ଥିବା ଖଣିରୁ ଆସିଥାଏ । କିନ୍ତୁ ବର୍ତ୍ତମାନ ଏହାର ମୂଲ୍ୟ ବୃଦ୍ଧହୀ ଓ ଚାହିଦାର ଅଭାବ ଦର୍ଶାଇ ବେଦାନ୍ତ ଏହି ଲାଞ୍ଜିଗଡ ରିଫାଇନେରୀକୁ ବନ୍ଦ କରିଦେବାକୁ ପଦକ୍ଷେପ ନେବାକୁ ଆରମ୍ଭ କଲାଣି ।
ଏହି ପ୍ରୁଷ୍ଠାରେ ଭାରତୀୟ ଜାତୀୟ କ୍ରିକେଟ ଦଳର ରେକର୍ଡ ସବୁ ଉପଲବ୍ଧ । ଏଠାରେ ଉଲ୍ଲେଖ କରା ଯାଇପାରେ ଯେ ଭାରତ ୧୯୧୧ମସିହାରେ  " "  ନାମରେ ପ୍ରଥମେ ଇଂଲଣ୍ଡ ସହ ଅଣ ଅନୁସ୍ଥାନିକ ଟେଷ୍ଟ ଖେଳିଥିଲା ।ପରେ ପୁନର୍ବାର ୧୯୩୨ରେ ଆଉ ଏକ ଦଳ ସେହିପରି ଗସ୍ତ କରିଥିଲେ । ୧୦୧୧ ବେଳକୁ ଭାରତୀୟ କ୍ରିକେଟ ଅନୁଷ୍ଠାନ ସ୍ୱୀକୃତ ହେଇ ନଥିବାରୁ ତାହା ରେକର୍ଡର ଅନ୍ତର୍ଭୁକ୍ତ ନୁହେ ।୧୯୩୨ ଟେଷ୍ଟକୁ ପ୍ରଥମ ସ୍ୱୀକୃତି ପ୍ରାପ୍ତ ଟେଷ୍ଟ କୁହାଯାଏ । ସେହିପରି ୧୩/୭/୧୯୭୪ରେ ଭାରତ ତାହାର ପ୍ରଥମ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିବାର ଉଲ୍ଲେଖ ରହିଛି । ଅନନ୍ୟ ଦଳ ବିପକ୍ଷରେ ରେକର୍ଡ ସବୁ ସାମଗ୍ରିକ   .   20 .   . ଟେଷ୍ଟ ରେକର୍ଡ ସବୁ ଦଳଗତ ରେକର୍ଡ ମେଚରେ ସର୍ବାଧିକ ରନ 1549 2 2004. 1   705/7   474 2   211/2   157/6 : ମେଚରେ ସର୍ବନିମ୍ନ ରନ 482  ' , 27 1936. 1   147   134 2   93   108/1 : 9 ସର୍ବବୃହତ ବିଜୟ 239 25 2007. 337 7 2015. କ୍ଷ୍ଯୁଦ୍ରତମ ବିଜୟ 13 3 2004. ଦେଇଥିବା ସର୍ବାଧିକ ଅତିରିକ୍ତ ରନ 64  (12 , 25 , 0 , 27 ) 26 1987. ବ୍ୟକ୍ତିଗତ ରେକର୍ଡ ସର୍ବାଧିକ ରଣ  ( ଟେଷ୍ଟ) ବିରେନ୍ଦ୍ର ସହବାଗ -୩୧୯ ଅଧିନାୟକ ଭାବେ ସର୍ବାଧିକ ମେଚ   60 ସର୍ବାଧିକ ମେଚ ସବହୀନ ତେନ୍ଦୁଲକର -୨୦୦  ( ବିଶ୍ୱ ରେକର୍ଡ ) ବ୍ୟାଟିଂ ରେକର୍ଡସବୁ ସର୍ବାଧିକ ରନ ସଚିନ ତେନ୍ଦୁଲକର -୧୫,୯୨୧  ( ବିଶ୍ୱ ରେକର୍ଡ ) ଟେଷ୍ଟରେ ସମ୍ମୁଖୀନ ହେଇଥିବା ସର୍ବାଧିକ ବଲ ରାହୁଲ ଦ୍ରାବିଡ - ୩୧,୨୫୮  (ବିଶ୍ୱ ରେକର୍ଡ ) ସର୍ବାଧିକ ବ୍ୟକ୍ତିଗତ ସ୍କୋର ବିରେନ୍ଦ୍ର ସହବାଗ - ୩୧୯ ରନ , ଦକ୍ଷିଣ ଆଫ୍ରିକା ବିପକ୍ଷରେ ମାର୍ଚ ୨୦୦୮ରେ ଚେନ୍ନେଇ ଠାରେ ସର୍ବୋତ୍ତମ ପଦାର୍ପଣ ସ୍କୋର ଶିଖର ଧାବନ - ୧୮୭ ରଣ , ଅଷ୍ଟ୍ରେଲିଆ ବିରୁଦ୍ଧରେ ୧୫ ମାର୍ଚ , ୨୦୧୩ରେ ମୋହଲିଠାରେ  ।
ସ୍ପାଇସ ଜେଟ ଏକ ଅଳ୍ପ ଟଙ୍କା ଯୁକ୍ତ ବୀମାନ ସେବା ଅଟେ ଯାହାର ମାଲିକାନା ସୁନ ଗ୍ରୁପ ଅଫ ଇଣ୍ଡିଆ ପାଖେ ଅଛି । ଏହାର ପଞ୍ଜିକୃତ କାର୍ଯ୍ୟାଳୟ ଚେନ୍ନାଇ ତଥା ତାମିଲନାଡୁରେ ରହିଛି ଏବଂ ବ୍ୟବସାୟିକ କାର୍ଯ୍ୟାଳୟ ହରିୟାଣାର ଗୂଡ଼ଗାଁରେ ଅବସ୍ଥିତ । ସେ ନିଜ ସେବା ମଇ ମାସ 2005 ମସିହାରୁ ଆରମ୍ଭ କରିଥିଲା ତଥା 2010 ଆଡ଼କୁ ଏହା ବଜାରର ଅଂଶ ଧାରୀ ମାମଲାରେ ଏୟାର ଇଣ୍ଡିଆ, କିଙ୍ଗଫିଶର, ଏୟାରଲାଇନ ତଥା ଗୋ ଏୟାରକୁ ପଛରେ ପକେଇ, ଭାରତର ତୃତୀୟ ସବୁଠାରୁ ବଡ଼ ବୀମାନ ସେବା ଅଟେ । ସ୍ପାଇସ ଜେଟ କେବଳ ଏକ ଯାତ୍ରୀବର୍ଗ ଅନୁସାରେ ତିଆରି ବିମାନର ହିଁ ସଞ୍ଚାଳନ କରିଥାଏ । ଯାତ୍ରୀ ସେବା ସହିତ ସ୍ପାଇସ ଜେଟ ସେହି ବିମାନରୁ ଜିନିଷ ପରିବହନର ସୁବିଧା ମଧ୍ୟ ପ୍ରଦାନ କରିଥାଏ । ଲକ୍ଷ୍ୟ ସ୍ଥଳ ସ୍ପାଇସ ଜେଟ ବର୍ତ୍ତମାନ ସମୟରେ ପ୍ରତ୍ୟେକଦିନ ୩୩୦ ଉଡାଣ ସଞ୍ଚାଳନ କରୁଅଛି ଯାହା କି ୫୭ ଲକ୍ଷ ପାଇଁ ହୋଇଥାଏ । ଏଥି ମଧ୍ୟରୁ ୪୭ ସ୍ଥାନ ଭାରତୀୟ ଅଟନ୍ତି ତଥା ଶେଷ ୧୦ ସ୍ଥାନ ଅନ୍ତରାଷ୍ଟ୍ରୀୟ ଅଟନ୍ତି । ପାଞ୍ଚ ବର୍ଷ ପର୍ଯ୍ୟନ୍ତ ନିଜ ସେବା ପ୍ରଦାନ କରିବା ପରେ ସ୍ପାଇସ ଜେଟକୁ  "ଭାରତୀୟ ବୀମାନପତ୍ତନ ପ୍ରାଧିକରଣ" ଦ୍ୱାରା ଅନ୍ତରାଷ୍ଟ୍ରୀୟ ଉଡାଣ ଭରିବା ପାଇଁ ଅନୁମତି ଦିଆ ଯାଇଥିଲା । ସ୍ପାଇସ ଜେଟ ଆରମ୍ଭରୁ ଦିଲ୍ଲୀରୁ କାଠମାଣ୍ଡୁ ତଥା ଚେନ୍ନାଇରୁ ଫ୍ଲାଇଟ ଆରମ୍ଭ କାରିଥିଲା । ପ୍ରଥମ ଅନ୍ତରାଷ୍ଟ୍ରୀୟ ଉଡାଣ ୭ ଅକ୍ଟୋବର ୨୦୧୦ ମସିହାରେ ଦିଲ୍ଲୀ ବୀମାନ ବନ୍ଦରରେ ହୋଇଥିଲା । ସାମୂହିକ ମାମଲା ସ୍ପାଇସ ଜେଟର ମୁଖ୍ୟାଳୟ  "ଗୁଡଗାଁ"  ଦିଲ୍ଲୀରେସ୍ଥିତ । ଅଜୟ ସିଂ ଜାନୁଆରୀ ୨୦୧୫ରୁ ଏୟାର ଲାଇନର ପ୍ରବନ୍ଧ ନିର୍ଦ୍ଦେଶକ ଭାବେ କାମ କରୁଛନ୍ତି । ଏୟାରଲାଇନର ଲୋଗୋରେ ଲାଲ ପୃଷ୍ଠଭୂମୀରେ ତାହାର ଆକାରକୁ କମ କରିବା କ୍ରମରେ ପାଞ୍ଚରୁ ତିନୋଟି ପଂକ୍ତିରେ ବ୍ୟବସ୍ଥିତ ୧୫ଟି ଡଟ୍ସ ରହିଥାଏ । ଜୁନ ୨୦୧୫ ମସିହାରେ ଏୟାରଲାଇନ ଏକ ନୂତନ ଟ୍ୟାଗଲାଇନ  " ." ର ବର୍ତ୍ତମାନ ଲୋଗୋକୁ ଅନାବରଣ କରିଥିଲା । ସ୍ପାଇସ ଜେଟ ନିଜର ସମସ୍ତ ବୀମାନ ନାମ ଭାରତୀୟ ମସଲା ସହିତ ରଖିଥାଏ । ବେଡା ସ୍ପାଇସ ଜେଟ ପ୍ରଥମ ଆଦେଶ ୨୦ ପର ପିଢିର ବୋଇଙ୍ଗ ୭୩୭ - ୮୦୦ ଏସ ବୀମାନ ପାଇଁ ମାର୍ଚ୍ଚ ୨୦୦୫ ମସିହାରେ ଦେଇଥିଲା ଯାହାର ଡେଲିଭରୀ କାଳ ୨୦୧୦ ପର୍ଯ୍ୟନ୍ତ ଥିଲା । ନଭେମ୍ବର ୨୦୧୦ ମସିହାରେ ପୁନଶ୍ଚ ସ୍ପାଇସ ଜେଟ ୩୦ଟି ବୋଇଙ୍ଗ ୭୩୭ - ୮୦୦ ବୀମାନ ପାଇଁ ଆଦେଶ ଦେଇଥିଲା । ଫେବୃଆରୀ ୨୦୧୪ ମସିହା ଅନୁସାରେ ଏହି ଏୟାର ଲାଇନ ପାଖେ ନିମ୍ନତମ ବୀମାନ ଥିଲା - ଐତିହାସିକ ବେଡା ଏହି ଏୟାରଲାଇନ ନିମ୍ନଲିଖିତ ବୀମାନ ବେଡାର ସଞ୍ଚାଳନ କରିଛି - ସେବା ଏହି ବୀମାନ ସେବାରେ ଯାତ୍ରୀମାନଙ୍କ ମନୋରଞ୍ଜନର ଭରପୂର ବ୍ୟବସ୍ଥା କରାଯାଇଛି । ସ୍ପାଇସ ଜେଟ ମ୍ୟାକ୍ସ ନାମକ ଏକ ଅଫର ମଧ୍ୟ ଏହି ବୀମାନ ସେବାଦ୍ୱାରା ଚଳାଯାଇଥାଏ , ଯେଉଁଥିରେ ଏହା ବୋଡିଙ୍ଗ ଅନୁଶାରେ ଖାଦ୍ୟପେୟର ସୁବିଧା , ବୁକିଙ୍ଗ ସମୟ ସିଟ ବାଛିବାର ସୁବିଧା ତଥା ଏୟାରପୋର୍ଟରେ ଚେକ ଇନର ସୁବିଧା ପ୍ରଦାନ କରିଥାଏ । ପୁରସ୍କାର ୩୧ ଡିସେମ୍ବର ୨୦୧୨ ମସିହା ଅନୁସାରେ ଏହି ବୀମାନ ସେବାର ନିମ୍ନ ଲିଖିତ ପୁରସ୍କାର ଏବଂ ଉପଲବ୍ଧି ପ୍ରାପ୍ତ ହୋଇଛି :- ଭାରତର ସର୍ବଶ୍ରେଷ୍ଠ କମ ଟଙ୍କା ଯୁକ୍ତ ବୀମାନ ସେବା ପୁରସ୍କାର, ଆଉଟଲୁକ ଟ୍ରେବଲର ଦ୍ୱାରା (୨୦୦୮, ୨୦୦୯, ୨୦୧୦ ଏବଂ ୨୦୧୨ ମସିହାରେ) ଭାରତର ସର୍ବ ଶ୍ରେଷ୍ଠ କମ ଖର୍ଚ୍ଚ ଯୁକ୍ତ ଅନ୍ତରାଷ୍ଟ୍ରୀୟ ବୀମାନ ସେବା ପୁରସ୍କାର, ଟ୍ରେବଲ ଏଜେଣ୍ଟ ଆସୋସିଏସନ ଅଫ ଇଣ୍ଡିଆଦ୍ୱାରା  । ଭାରତର ସବୁଠାରୁ ଭଲ ପ୍ରତିଭାଗୀ ବୀମାନ ସେବା ଏଲ-ସି-ସି ଡୋମେଷ୍ଟିକ ଆୱାର୍ଡ , ଟ୍ରେବଲ ଆଣ୍ଡ ହସ୍ସିଟାଲିଟୀଦ୍ୱାରା  ୨୦୧୨  । ହିନ୍ଦୁସ୍ତାନ ଟାଇମ୍ସ ପାଇଁ ମାର୍ଚ୍ଚ ମାସଦ୍ୱାରା କରାଯାଇଥିବା ଏକ ସର୍ଭେରେ ଭାରତର ସବୁଠାରୁ କମ ଟଙ୍କାଯୁକ୍ତ ସର୍ବଶ୍ରେଷ୍ଠ ବୀମାନ ସେବା । ଖର୍ଚ୍ଚ ବ୍ୟବସ୍ଥାରେ ପ୍ରବୀଣତା ପାଇଁ ରାଷ୍ଟ୍ରୀୟ ସମ୍ମାନ ।
ଆକ୍ଟିନିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୮୯ ।
ଜୟକୁମାରୀ ଦେବିକା  ମାଲାୟାଲମ୍:  ।       ଜଣେ ମାଲାୟାଲୀ ଐତିହାସିକ, ନାରୀବାଦୀ, ସାମାଜିକ ସମାଲୋଚକ ଏବଂ କେରଳର ଏକାଡେମିକ୍ ଅଟନ୍ତି । ସେ ବର୍ତ୍ତମାନ ପ୍ରଫେସର ଭାବରେ ଥିରୁବନନ୍ତପୁରମ୍ ସେଣ୍ଟର ଫର ଡେଭଲପମେଣ୍ଟ ଷ୍ଟଡିରେ ଅନୁସନ୍ଧାନ ଏବଂ ଶିକ୍ଷାଦାନ କରୁଛନ୍ତି । ସେ କେରଳର ପ୍ରାରମ୍ଭରେ ଲିଙ୍ଗ ସମ୍ପର୍କ ଉପରେ ଅନେକ ପୁସ୍ତକ ଏବଂ ପ୍ରବନ୍ଧ ଲେଖିଛନ୍ତି । ସେ ଦ୍ୱିଭାଷୀ ଅର୍ଥାତ ମାଲାୟାଲମ୍ ଏବଂ ଇଂରାଜୀ ମଧ୍ୟରେ ଉଭୟ କାଳ୍ପନିକ ଏବଂ ଅଣ-କାଳ୍ପନିକ ପୁସ୍ତକ ଅନୁବାଦ କରିଛନ୍ତି । ସେ କାଫିଲା, ଅର୍ଥନୈତିକ, ରାଜନୈତିକ, ସାପ୍ତାହିକ ଏବଂ ଦି ୱାୟାର ଭଳି ପ୍ରକାଶନରେ ଲିଙ୍ଗ, ରାଜନୀତି, ସାମାଜିକ ସଂସ୍କାର ଏବଂ କେରଳର ବିକାଶ ଉପରେ ଲେଖିଛନ୍ତି । ଶିକ୍ଷା ଦେବିକା ନୂଆଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ଐତିହାସିକ ଅଧ୍ୟୟନରୁ ଆଧୁନିକ ଇତିହାସରେ  (୧୯୯୧) ଏମ.ଏ କରିଥିଲେ ଏବଂ ମହାତ୍ମା ଗାନ୍ଧୀ ବିଶ୍ୱବିଦ୍ୟାଳୟ, କୋଟାୟାମରେ ଇତିହାସରେ ପିଏଚଡି ହାସଲ କରିଥିଲେ  । ଲେଖା ଦେବିକାଙ୍କ ପ୍ରାରମ୍ଭିକ ଅନୁସନ୍ଧାନ କେରଳରେ ବିଂଶ ଶତାବ୍ଦୀର ପ୍ରାରମ୍ଭରେ ସମାଜ ତଥା ସାମାଜିକ ପରିବର୍ତ୍ତନକୁ ବର୍ଣ୍ଣନା କରିବାର ଭାଷା ଭାବେ ଆଧୁନିକ ବାଇନାରୀ ଲିଙ୍ଗର ଆବିର୍ଭାବ ବିଷୟରେ ଥିଲା । ପରବର୍ତ୍ତୀ ଲେଖାରେ ସେ ୧୯୩୦ରୁ ୧୯୭୦ ମଧ୍ୟରେ ଗର୍ଭନିରୋଧ ପାଇଁ ଜନସାଧାରଣଙ୍କ ସମ୍ମତି ଇତିହାସ ମାଧ୍ୟମରେ କେରଳର ବିକାଶର ଅନୁସରଣ କରିଛନ୍ତି । ସେ କେରଳର ପ୍ରଥମ ପିଢିର ନାରୀବାଦୀଙ୍କଦ୍ୱାରା ଲେଖାଯାଇଥିବା ଅନୁବାଦଗୁଡ଼ିକର ଅନୁବାଦ ମଧ୍ୟ ପ୍ରକାଶ କରିଛନ୍ତି । ପରବର୍ତ୍ତୀ ଅନୁସନ୍ଧାନରେ, ଦେବିକା ଏକ ଐତିହାସିକ ଲେନ୍ସ ମାଧ୍ୟମରେ ସମସାମୟିକ ରାଜନୈତିକ ଏବଂ ସାମାଜିକ ପ୍ରସଙ୍ଗଗୁଡିକର ଅନୁସନ୍ଧାନ କରିଥିଲେ । ତାଙ୍କର ପରବର୍ତ୍ତୀ ପୁସ୍ତକଗୁଡ଼ିକ ବିଂଶ ଶତାବ୍ଦୀର କେରଳରେ ରାଜନୀତି ଏବଂ ମାଲାୟାଲୀ ସାହିତ୍ୟିକଙ୍କ ଲିଙ୍ଗଗତ ଇତିହାସ ବିଷୟରେ ଥିଲା । ସେ ନାରୀବାଦୀ ତତ୍ତ୍ୱର ଏକ ପରିଚୟ ପ୍ରକାଶ କରିଛନ୍ତି ଯାହା ଏହାକୁ ଆଧୁନିକ ପାଶ୍ଚାତ୍ୟ ଚିନ୍ତାଧାରାର ଇତିହାସରେ ସ୍ଥାନିତ କରିଛି । ଏହାର ନାମ ସ୍ତ୍ରୀଭାଦମ୍ ଏବଂ ଏହା ୨୦୦୦ ମସିହାରେ ପ୍ରକାଶିତ ହୋଇଛି । ସେ ନାରୀବାଦୀ ଦୃଷ୍ଟିକୋଣରୁ କେରଳ ଇତିହାସର ଏକ ବିକଳ୍ପ ପଢିଛନ୍ତି । ସେ କେରଳର ସାମାଜିକ ଏବଂ ରାଜନୈତିକ ଇତିହାସକୁ ଅନୁସନ୍ଧାନ କରନ୍ତି ଏବଂ ଆକର୍ଷଣୀୟ ଜ୍ଞାନ ପ୍ରଦାନ କରନ୍ତି । ଉଦାହରଣ ସ୍ୱରୂପ, କେରଳରେ କିପରି ଡ୍ରେସ୍ କୋଡ୍ ଭାବରେ ସାଢୀ ଏବଂ ଯୌତୁକ ପ୍ରଥାର ପ୍ରଚଳିତ ହେଲା ସେ ବ୍ୟାଖ୍ୟା କରିଛନ୍ତି । କେରଳ ଇତିହାସରେ ମହିଳାମାନଙ୍କୁ କେନ୍ଦ୍ର ସ୍ତରର ଏକ ପ୍ରୟାସରେ ଦର୍ଶାଯାଇଛି ଯେ,  "ନିରପେକ୍ଷ"  ଇତିହାସ ଗ୍ରନ୍ଥଗୁଡ଼ିକରେ ଥିବା ଆକାଉଣ୍ଟଗୁଡିକ ହେତୁ ମହିଳାମାନଙ୍କ ବିଷୟରେ ମିଥ୍ୟା ଧାରଣା କିପରି ଦୃଢ ହୋଇଛି, ଉଚ୍ଚଶିକ୍ଷା ଅଧିକାର ସତ୍ତ୍ୱେ କେରଳର ମହିଳାମାନଙ୍କୁ ସ୍ୱାଧୀନତା କିପରି ଦୂରେଇ ରଖିଛି ଏବଂ ପ୍ରମୁଖ ଐତିହାସିକ ସମୟରେ ସେମାନେ କେଉଁ ଭୂମିକା ଗ୍ରହଣ କରିଛନ୍ତି । ଦେବିକା ମାଲାୟାଲମରୁ ଇଂରାଜୀକୁ ଅନେକ ପୁସ୍ତକ ଅନୁବାଦ କରିଛନ୍ତି । ସେଥିମଧ୍ୟରୁ ନଳିନୀ ଜାମିଲାଙ୍କ ଆତ୍ମଜୀବନୀ, କେ.ଆର. ମୀରା ଏବଂ ସାରା ଜୋସେଫଙ୍କ କ୍ଷୁଦ୍ରଗଳ୍ପଗୁଡ଼ିକ ଉଲ୍ଲେଖନୀୟ । ୨୦୧୪ ମସିହାରେ, କେ.ଆର. ମୀରା ଖ୍ୟାତନାମା ମାଲାୟାଲମ୍ ଉପନ୍ୟାସ, କୁ ଇଂରାଜୀରେ ହ୍ୟାଙ୍ଗୱମ୍ୟାନ୍ ଭାବରେ ଅନୁବାଦ କରିଥିଲେ । ସେ ଭାରତ ତଥା ଭାରତ ବାହାରେ ପ୍ରକାଶିତ ଏକାଡେମିକ୍ ଜର୍ଣ୍ଣାଲରେ ଅନେକ ପ୍ରବନ୍ଧ ପ୍ରକାଶ କରିଛନ୍ତି । ସେ ସାରା ବିଶ୍ୱରେ ଅନେକ ବାର୍ତ୍ତାଳାପ କରିବା ସହିତ ମାଲାୟାଲମ୍ ଏବଂ ଇଂରାଜୀରେ ସମସାମୟିକ ପ୍ରସଙ୍ଗ ଉପରେ ବିସ୍ତୃତ ଭାବରେ ଲେଖିଛନ୍ତି । ଦେବିକା ମାଲାୟାଲମରେ, ସମସାମୟିକ ପ୍ରକାଶନରେ ବହୁ ଲେଖିଛନ୍ତି । ତାଙ୍କର କାର୍ଯ୍ୟ କେରଳ ଶାସ୍ତ୍ରୀ ସାହିତ୍ୟ ପରିଶତଦ୍ୱାରା ପ୍ରକାଶିତ ହୋଇଛି ।
ସ ଓଡ଼ିଆ ଲିପିର ଏକ ବର୍ଣ୍ଣ । ଏହା ଓଡ଼ିଆ ବର୍ଣ୍ଣମାଳାର ୩୨ତମ ବ୍ୟଞ୍ଜନ ବର୍ଣ୍ଣ । ଏହା ଆଗରୁ ଷ ଓ ପରେ ହ ରହିଛି । ଏହାର ଉଚ୍ଚାରଣ ସ୍ଥାନ ଦନ୍ତ ହୋଇଥିବାରୁ ଏହାକୁ  "ଦନ୍ତ୍ୟ ସ"  ବୋଲି ମଧ୍ୟ କୁହାଯାଏ । ଏହା ଉଷ୍ମ ବା ଅଳ୍ପପ୍ରାଣ ବର୍ଣ୍ଣର ତୃତୀୟ ଅକ୍ଷର । ଜିଭର ଆଗ ଦାନ୍ତ ମୂଳର ନାମମାତ୍ର ଛୁଇଁଲେ ଏହି ଅକ୍ଷର ଉଚ୍ଚାରଣ ହୋଇଥାଏ । ଏହା ଛାମୁଦାନ୍ତ ସାହାଯ୍ୟରେ ଉଚ୍ଚାରିତ ହେଉଥିବାରୁ ଦାନ୍ତ ନଥିବା ଶିଶୁମାନେ ଓ ବୃଦ୍ଧମାନେ ଏହି ବର୍ଣ୍ଣ ଭଲ ଭାବେ ଉଚ୍ଚାରଣ କରି ପାରନ୍ତି ନାହିଁ । ଏହାର ଉଚ୍ଚାରଣ ଇଂରାଜୀ  " "  ଓ ଫାରସୀ  "ସିନ୍"  ଓ  'ସେ'  ଅକ୍ଷରର ଉଚ୍ଚାରଣ ପରି ଓଡ଼ିଆରେ ଏହା ଉଚ୍ଚାରିତ ହେଲାବେଳେ ତାଳୁ ଓ ମୂର୍ଦ୍ଧନୀ ଆଡ଼କୁ ଜିଭ ଯାଏ । ସାଧାରଣତଃ କଥାଭାଷାରେ ତାଲବ୍ୟ ଶ, ମୂର୍ଦ୍ଧନ୍ୟ ଷ ଓ ଦନ୍ତ୍ୟ ସ ମଧ୍ୟରେ ପ୍ରଭେଦ ରହେ ନାହିଁ । ତେଣୁ ଶ, ଷ, ସ ବର୍ଣ୍ଣଯୁକ୍ତ ଶବ୍ଦମାନ ପ୍ରାୟ ଏକ ପ୍ରକାର ଉଚ୍ଚାରିତ ହୁଏ ।
ମିଶର  ( ଆରବୀ : , ଅନୁବାଦିତ: ମିସ୍ର, ଇଂରାଜୀ : ଇଜିପ୍ଟ), ଆନୁଷ୍ଠାନିକ ଭାବରେ ମିଶର ଆରବ ଗଣତନ୍ତ୍ର ହେଉଛି ଏକ ଦେଶ ଯାହାକି ଉତ୍ତର ଆଫ୍ରିକାରେ ଅବସ୍ଥିତ ଥିବାବେଳେ ଏହାର ସାଇନା ଉପଦ୍ୱୀପ ଦକ୍ଷିଣ-ପଶ୍ଚିମ ଏସିଆ ପାଇଁ ଏକ ସ୍ଥଳ ସେତୁ ସୃଷ୍ଟି କରେ  ଇଜିପ୍ଟ ଏହିପରି ଏକ ଟ୍ରାନ୍ସକଣ୍ଟିନେଣ୍ଟାଲ୍ ଦେଶ ଏବଂ ଆଫ୍ରିକା, ଭୂମଧ୍ୟସାଗରୀୟ ଅଞ୍ଚଳ, ମଧ୍ୟ ପୂର୍ବ ଏବଂ ଇସଲାମ ଜଗତର ଏକ ପ୍ରମୁଖ ଶକ୍ତି  ଏହା 1002,000 ବର୍ଗ କିଲୋମିଟର କ୍ଷେତ୍ର ଧାରଣ କରିଥାଏ ଏବଂ ଉତ୍ତରରେ ମଧ୍ୟବର୍ତ୍ତୀ ସମୁଦ୍ର , ଉତ୍ତର -ପୂର୍ବରେ ଗାଜା ଷ୍ଟ୍ରିପ୍ ଏବଂ ଇସ୍ରାଏଲ , ପୂର୍ବରେ ଲାଲ ସାଗର , ଦକ୍ଷିଣରେ ସୁଦାନ୍ ଏବଂ ପଶ୍ଚିମରେ ଲିବିୟା ସହିତ ସୀମାବଦ୍ଧ  ମିଶରର ସରକାରୀ ନାମ ହେଉଛି ମିଶର  ଏହି ନାମ ପ୍ରାଚୀନ ଆରବୀରେ ଅଛି ଯେଉଁଥିରେ କୁରାନ ଲେଖାଯାଇଛି  ଆଜିକାଲି ସ୍ଥାନୀୟ ବାସିନ୍ଦା ଏହାକୁ ମିଶର ବୋଲି ମଧ୍ୟ କହିଛନ୍ତି। ଇଂରାଜୀ ନାମ ଇଜିପ୍ଟ ମଧ୍ୟମ ଫରାସୀ ଶବ୍ଦ ଏବଂ ରୁ ଆସିଛି , ମୂଳତ ପ୍ରାଚୀନ ଗ୍ରୀକ୍  " " ରୁ ଆସିଛି  ଇଜିପ୍ଟ ଶବ୍ଦଟି ସେମିଟିକ୍ ଭାଷାରୁ ଆସିଛି  ଆଫ୍ରିକା ଏବଂ ମଧ୍ୟ ପୂର୍ବର ସବୁଠାରୁ ଜନବହୁଳ ଦେଶ ମଧ୍ୟରୁ ମିଶର ଅନ୍ୟତମ  ଏହାର ଆନୁମାନିକ 79 ନିୟୁତ ଜନସଂଖ୍ୟା ନୀଳ ନଦୀ କୂଳରେ ବାସ କରନ୍ତି । ନୀଳ ନଦୀର ଏହି କ୍ଷେତ୍ର ପ୍ରାୟ 40000 ବର୍ଗ କିଲୋମିଟର  (15000 ବର୍ଗ ମାଇଲ) ଏବଂ କେବଳ ସମଗ୍ର ଦେଶର ଏହି ଅଞ୍ଚଳରେ କୃଷି ଜମି ମିଳିଥାଏ  ସାହାରା ମରୁଭୂମିର ଏକ ବଡ଼ ଅଂଶ ଅଳ୍ପ ଜନବହୁଳ  ମିଶରର ପ୍ରାୟ ଅର୍ଦ୍ଧେକ ସହରରେ ବାସ କରନ୍ତି, ଯେଉଁଠାରେ କାହିରା , ଆଲେକ୍ସ୍ଜାଣ୍ଡାରିଆ ଇତ୍ୟାଦି ଜନବହୁଳ ସହର ନୀଳ ନଦୀ ମୁହାଣ ଅଞ୍ଚଳରେ ଅବସ୍ଥିତ  ଇଜିପ୍ଟ ଏହାର ପ୍ରାଚୀନ ସଭ୍ୟତା ପାଇଁ ସ୍ୱୀକୃତିପ୍ରାପ୍ତ  ଗିଜା ପିରାମିଡ୍ କମ୍ପ୍ଲେକ୍ସ ଏବଂ ଗ୍ରେଟ୍ ସ୍ପିନ୍କ୍ସ ପରି ପ୍ରସିଦ୍ଧ ସ୍ମାରକୀ ଏଠାରେ ଅବସ୍ଥିତ  ପ୍ରାଚୀନ ଇଜିପ୍ଟର ଧ୍ୱଂସାବଶେଷ ଯେପରିକି ମେମ୍ଫିସ୍ , ଥେବସ୍ , କର୍ଣ୍ଣାଟକ ଏବଂ କିଙ୍ଗସ୍ ଉପତ୍ୟକା ଯାହା ଲକ୍ସୋର ବାହାରେ ଅବସ୍ଥିତ ପ୍ରତ୍ନତାତ୍ତ୍ୱିକ ଅଧ୍ୟୟନର ଏକ ଗୁରୁତ୍ୱପୂର୍ଣ୍ଣ କେନ୍ଦ୍ର ଅଟେ  ଏଠାରେ ଶାସକ ଫାରୋ ନାମରେ ପରିଚିତ ଥିଲେ । ଖ୍ରୀଷ୍ଟିଆନ ଏବଂ ଇସଲାମିକ ସମୟରେ ଏହି ଆଖ୍ୟା ବ୍ୟବହୃତ ହୋଇଥିଲା  ଏହା ମଧ୍ୟ ଫାରୋ ଭାବରେ ଲେଖାଯାଇଛି  ଇଜିପ୍ଟର ଦେବତା ହୋରୁସ୍କା ଫାରୋଙ୍କୁ ପୁନର୍ଜନ୍ମ ବିଶ୍ବାସ କରାଯାଉଥିଲା  ହୋରସ୍  ଡାୟୁ  (ଆକାଶ)ର ଦେବତା ଥିଲେ ଏବଂ ତାଙ୍କୁ ସୂର୍ଯ୍ୟ ମଧ୍ୟ ବିବେଚନା କରାଯାଉଥିଲା  ମିଶରର ପ୍ରାୟ 12% କର୍ମଜୀବୀ ପର୍ଯ୍ୟଟନ ଏବଂ ଲୋହିତ ସାଗର ରିଭେରାରେ ନିୟୋଜିତ ଅଟନ୍ତି  ମଧ୍ୟ ପୂର୍ବରେ, ମିଶରର ଅର୍ଥନୀତି ସବୁଠାରୁ ବିକଶିତ ଏବଂ ବିବିଧ ଅଟେ  ପର୍ଯ୍ୟଟନ, କୃଷି , ଶିଳ୍ପ ଏବଂ ସେବା ପରି କ୍ଷେତ୍ରଗୁଡିକର ଉତ୍ପାଦନ ସ୍ତର ପ୍ରାୟ ସମାନ  2011ର ପ୍ରାରମ୍ଭରେ, ମିଶର ଏକ ବିପ୍ଳବର ସାକ୍ଷୀ ହୋଇଥିଲା ଯାହା ଏକଛତ୍ରବାଦୀ ଶାସକ ହୋସନି ମୁବାରକଙ୍କ 30 ବର୍ଷର ଶାସନକୁ ସମାପ୍ତ କରିଥିଲା
ୱାର୍ଦ୍ଧା ,ବା ବହଧା , ମରାଠୀ:     ତେଲୁଗୁ:        ଭାରତର ଭ୍ଦର୍ଭ ଅଞ୍ଚଳର ଏକ ବୃହତ ନଦୀ । ୱାର୍ଦ୍ଧା ନଦୀ ଚମୋରାଶିର ଦକ୍ଷିଣକୁ ୱାଇନଗଙ୍ଗା ନଦୀ ସହ ମିଳିତ ହୁଏ ଏବଂ ପ୍ରାଣହିତ ନଦୀ ସୃଷ୍ଟି କରି ତେଲେଙ୍ଗନ ରାଜ୍ୟର ଆଦିଲାବାଦ ଜିଲ୍ଲାକୁ ପ୍ରବାହିତ ହୁଏ । ଉପତ୍ତି 777 ମିଟର ଉତ୍ଚ ସାତପୁରା ରେଞ୍ଜ ପର୍ବତମାଳାର ଖଇରବନୀ ଗରମ ନିକଟରେ ଥିବା ମୁଲଟାଇ ଅଞ୍ଚଳରୁ ଉପନ୍ନ ହେଇଥାଏ । ଗତିପଥ ଉପତ୍ତି ସ୍ଥଳରୁ ମଧ୍ୟପ୍ରଦେଶରେ 32 କିଲୋମିଟର ପ୍ରବାହିତ ହେଲା ପରେ ଏହା ମହାରାଷ୍ଟ୍ରକୁ ପ୍ରବେଶ କରି ସେଠାରେ 528 କିଲୋମିଟର ଯିବା ପରେ ଏହା ୱାଇନଗଙ୍ଗା ନଦୀରେ ମିଳିତ ହେଇ ପ୍ରାଣହିତ ନଦୀ ଭାବରେ ବହି ଯାଏ ଓ ଗୋଦାବରୀ ସହ ମିଳିତ ହୁଏ । ଶାଖା ନଦୀ ସମୂହ ଏହାର ମୁଖ୍ୟ ଶାଖା ନଦୀମାନେ ମଦୁ , ବେମବ୍ଲା , ପେନଗଙ୍ଗା ଆଦି ବନ୍ଧ ୱାର୍ଦ୍ଧା ନଦୀରେ ବିଶାଳ ୱାର୍ଧା ବନ୍ଧ ମୋରଶୀ ନାମକ ସ୍ଥାନରେ ନିର୍ମିତ । ଏହାକୁ ଅମରାବତି ସହର ତଥା ମୋରଶୀ , ବାଲୁଡ ତହସିଲର ଜୀବନଧାରା କୁହାଯାଇଥାଏ । ଏହି ସ୍ଥାନରେ ବିପୁଳ ପରିମାଣରେ ଅରେଞ୍ଜ ଚାଷ ହେଇଥାଏ । ୱାର୍ଦ୍ଧାର ଶାଖା ନଦୀ ବେମ୍ବାଲା ନଦୀରେ ମଧ୍ୟ ଏକ ବନ୍ଧ ନିର୍ମିତ ହଉଛି ।
ନିତ୍ୟାନନ୍ଦ ଗଡ଼ତିଆ  (୩୦ ଅଗଷ୍ଟ ୧୯୩୪ - ୨୯ ଡିସେମ୍ବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିତ୍ୟାନନ୍ଦ ଗଡ଼ତିଆ ୧୯୩୪ ମସିହାର ଅଗଷ୍ଟ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦର୍ଶନ ଗଡ଼ତିଆ ଓ ପତ୍ନୀଙ୍କ ନାମ ବିନୋଦିନୀ ଗଡ଼ତିଆ । ରାଜନୈତିକ ଜୀବନ ନିତ୍ୟାନନ୍ଦ ଗଡ଼ତିଆ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ନିତ୍ୟାନନ୍ଦ ଗଡ଼ତିଆ ୨୦୧୮ ମସିହାର ଡିସେମ୍ବର ୨୯ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମଞ୍ଜୁଳା ପଦ୍ମନାଭନ  (ଜନ୍ମ ୧୯୫୩) ଜଣେ ନାଟକ ଲେଖିକା , ସାମ୍ବାଦିକ , କମିକ କଳାକାର ଓ ଶିଶୁ ପୁସ୍ତକ ଲେଖିକା  । ପ୍ରାରମ୍ଭିକ ଜୀବନୀ ତାଙ୍କର ଜନ୍ମ ନୂଆ ଦିଲ୍ଲୀଠାରେ ୧୯୫୩ ମସିହାରେ ହେଇଥିଲା । ସେ ଆବାସିକ ସ୍କୁଲରେ ରହି ପାଠ ପାଢୀଥିଲେ । ଶିକ୍ଷା ପରେ ସେ ପ୍ରକାଶନ ଓ ସାମ୍ବାଦିକତା କ୍ଷେତ୍ରରେ ନିଜର ସ୍ଥାନ ଗ୍ରହଣ କରି ସ୍ୱାଧୀନ ଭାବରେ କାର୍ଯ୍ୟ କରନ୍ତି । କାର୍ଯ୍ୟ ଜୀବନୀ ସେ ତାଙ୍କର ନାଟକ  " "  ପାଇଁ ଗ୍ରୀକ ଅଣାଶୀଶ ପୁରସ୍କାର ଲାଭ କରିଥିଲେ । ଏହି ନାଟକ ଉପରେ ପର୍ଯ୍ୟବସିତ କାହାଣୀରେ ନିର୍ଦ୍ଦେଶକ ଗୋବିନ୍ଦ ନିହାଲନି  " ଦେହମ "  ନାମରେ ଏକ ପୁରସ୍କୃତ ଫିଲ୍ମ ନିର୍ମାଣ କରିଥିଲେ । . ତାଙ୍କ ରଚିତ ନାଟକ  " "  ୧୯୮୪ ମସିହାରେ ଏକ ବଳିଷ୍ଠ ନାଟକର ମାନ୍ୟତା ପାଇଥିଲା । ସେ  " ଠେ ; "  ୦  " "  ନାମକ ନାଟକ ମାନ ମଧ୍ୟ ଲେଖିଥିଲେ । .  " . "  ଓ  " "  ନାମରେ ସେ ଗଳ୍ପ ସଂକଳନ ମାନ ଲେଖି ପୁରସ୍କୃତ ହେଇଥିଲେ । . ସେ ସମ୍ବାଦପତ୍ରରେ ନିୟମିତ ଭାବରେ ସ୍ତମ୍ଭ ଲେଖିବା ସହ ସେ କମିକ୍ସ ମଧ୍ୟ ଆଙ୍କୁଥିଲେ । ସନଡେ ଅବଜର୍ଭର ସମ୍ବାଦପତ୍ରରେ ତାଙ୍କର କମିକ୍ସ ଓ ପ୍ରବନ୍ଧ ମୁଦ୍ରିତ ହେଉଥିଲା । ପରେ ସେ ପାୟୋନିୟର ସମ୍ବାଦପତ୍ରରେ କାର୍ଟୁନ ଅଙ୍କନ କରୁଥିଲେ । ନାଟ୍ୟଲେଖିକା ଭାବରେ 1984 -  " "  2003. : . ଲେଖିକା ଓ ଚିତ୍ରକର ଭାବରେ 20132011.  ? , : . 2005.
ଛିନ୍ନମସ୍ତା ଭାରତର ଝାଡଖଣ୍ଡର ରାମଗଡ଼ ଜିଲ୍ଲାରେ ଥିବା ରାଜରପ୍ପା ସ୍ଥାନରେ ଏକ ହିନ୍ଦୁ ତୀର୍ଥ ଯାତ୍ରା କେନ୍ଦ୍ର ଯାହା ଦେବୀ ଛିନ୍ନମସ୍ତାଙ୍କୁ ସମର୍ପିତ ହୋଇଛି ।ପଶ୍ଚିମ ବଙ୍ଗ ଓ ବିହାରରୁ ଭକ୍ତମାନେ ପ୍ରତିବର୍ଷ ଏଠାକୁ ଆକର୍ଷିତ ହୋଇ ଆସନ୍ତି । ଛିନ୍ନମସ୍ତିକା ମନ୍ଦିର ମନ୍ଦିରର ମୂଖ୍ୟ ଆକର୍ଷଣ ହେଉଛି ପଦ୍ମ ଉପରେ ଶାୟିତ କାମଦେବ ଓ ରତି ଉପରେ ଦଣ୍ଡାୟମାନ ଛିନ୍ନମସ୍ତାଙ୍କ ମୁଣ୍ଡବିହୀନ ପ୍ରତିମୂର୍ତ୍ତି । ତାନ୍ତ୍ରିକ ପଦ୍ଧତି ସ୍ଥାପତ୍ୟରେ ତିଆରି ହୋଇଥିବା ଯୋଗୁ ଏହି ମନ୍ଦିର ଲୋକପ୍ରିୟ ହୋଇଛି । ମୂଖ୍ୟ ମନ୍ଦିର ବ୍ୟତୀତ ଆଉ ଦଶଟି ମନ୍ଦିର ଏହି ବେଢା ମଧ୍ୟରେ ଅଛି ଯେଉଁଥିରେ ସୂର୍ଯ୍ୟ ଦେବତା, ହନୁମାନ ଓ ଭଗବାନ ଶିବ ପୂଜା ପାଉଛନ୍ତି । ରାଜରପ୍ପାର ଇତିହାସ ଆଚାର୍ଯ୍ୟ ବିନୋବା ଭାବେ   ଆରମ୍ଭ କରିଥିବା ଭୂଦାନ ଆନ୍ଦୋଳନରେ   ଏହି ରାଜରପ୍ପାରେ ରାଜା ରାମଗଡ଼ ରାଜ ଲୋକମାନଙ୍କୁ ୩ ଏକର ଜାଗା ପ୍ରଦାନ କରିଥିଲେ । ଶବ୍ଦ ଇତିହାସ ଛିନ୍ନମସ୍ତା  ସଂସ୍କୃତ:        ,  , ବେଳେ ବେଳେ ଚିନ୍ନମସ୍ତା, ଛିନ୍ନମସ୍ତିକା ଓ ପ୍ରଚଣ୍ଡ ଚଣ୍ଡିକା ନାମରେ ଡକାଯାଏ, ହିନ୍ଦୁ ଶାସ୍ତ୍ର ମତରେ ଦେବୀ ମାଆଙ୍କର ଏକ ଭୟାନକ ଚେହେରା ଯାହା ମହାବିଦ୍ୟାଙ୍କର   ଦଶ ତାନ୍ତ୍ରିକ ଦେବୀଙ୍କ ମଧ୍ୟରୁ ଗୋଟିଏ । ଭୟାନକ ଚେହେରା ଦେଖି ଛିନ୍ନମସ୍ତାନକୁ ସହଜରେ ଚିହ୍ନି ହୁଏ । ସ୍ୱୟଂକୃତ ମୁଣ୍ଡବିହୀନ ଦେବୀ ଗୋଟିଏ ହାତରେ ମୁଣ୍ଡ ଓ ଅନ୍ୟ ହାତରେ ଖର୍ପର ଧରିଥାଆନ୍ତି । ବେକରୁ ବାହାରୁଥିବା ରକ୍ତ ଉକ୍ତ ମୁଣ୍ଡ ଓ ଦୁଇ ପରିଚାରିକା ପାନ କରନ୍ତି । ମୈଥୁନରତ ଏକ ଯୋଡ଼ି ଉପରେ ଠିଆ ହୋଇଥିବା ବର୍ଣ୍ଣନା କରାଯାଇଥାଏ । ଭୂଗୋଳ ଛିନ୍ନମସ୍ତା ମନ୍ଦିର ଭାରତର ଝାଡ଼ଖଣ୍ଡ ପ୍ରଦେଶର ରାମଗଡ଼ ଜିଲ୍ଲା କୋଡିଏ ନମ୍ବର ଜାତୀୟ ରାଜପଠାରୁ ୨୮ କିମି ଦୂରରେ ଥିବା ରାଜରପ୍ପା   ସ୍ଥାନରେ ଅବସ୍ଥିତ । ଦାମୋଦର ଓ ଭେରା  (ଭୈରବୀ ନଦୀ) ନଦୀର ମିଳନ ସ୍ଥଳରେ ଥିବା ଏକ ପାହାଡ଼ ଉପରେ ଏହି ମନ୍ଦିର ଅବସ୍ଥିତ  । ଏହି ସ୍ଥାନର ଏକ ସ୍ୱତନ୍ତ୍ର ମହତ୍ୱ ଅଛି । ଏଠାରେ ଉପରୁ ଭୈରବୀ ନଦୀ  (ସ୍ତ୍ରୀ) ଆସି ଦାମୋଦର ନଦ  (ପୁରୁଷ) ସାଥିରେ ମିଳିତ ହୋଇ ବିପରୀତ ରତି ଦର୍ଶାଉଛି  । ବର୍ଣ୍ଣନା ଦେବୀ ଦୁର୍ଗାଙ୍କର ଦଶ ସ୍ୱରୂପରୁ ଉକ୍ତ ଛିନ୍ନମସ୍ତା ଗୋଟିଏ । ଏହି ମନ୍ଦିର ପରିସରରେ ଅନେକ ଛୋଟ ଛୋଟ ମନ୍ଦିର ଅଛି ଯେପରିକି ଅଷ୍ଟମାତୃକା, ଦକ୍ଷିଣ କାଳୀ । ମହାବିଦ୍ୟାଙ୍କର ତାରା, ଭୁବନେଶ୍ୱରୀ, ଭୈରବୀ, ବଗଳାମୁଖୀ, କମଳା, ମାତଙ୍ଗୀ ଓ ଧୂମାବତୀ ମନ୍ଦିର ମାନ ପାଖରେ ଅଛି । ରାଜରପ୍ପାର ଇତିହାସ ଆଚାର୍ଯ୍ୟ ବିନୋବା ଭାବେ   ଆରମ୍ଭ କରିଥିବା ଭୂଦାନ ଆନ୍ଦୋଳନରେ   ଏହି ରାଜରପ୍ପାରେ ରାଜା ରାମଗଡ଼ ରାଜ ଲୋକମାନଙ୍କୁ ୩ ଏକର ଜାଗା ପ୍ରଦାନ କରିଥିଲେ । ଶବ୍ଦ ଇତିହାସ ଛିନ୍ନମସ୍ତା  ସଂସ୍କୃତ:        ,  , ବେଳେ ବେଳେ ଚିନ୍ନମସ୍ତା, ଛିନ୍ନମସ୍ତିକା ଓ ପ୍ରଚଣ୍ଡ ଚଣ୍ଡିକା ନାମରେ ଡକାଯାଏ, ହିନ୍ଦୁ ଶାସ୍ତ୍ର ମତରେ ଦେବୀ ମାଆଙ୍କର ଏକ ଭୟାନକ ଚେହେରା ଯାହା ମହାବିଦ୍ୟାଙ୍କର   ଦଶ ତାନ୍ତ୍ରିକ ଦେବୀଙ୍କ ମଧ୍ୟରୁ ଗୋଟିଏ । ଭୟାନକ ଚେହେରା ଦେଖି ଛିନ୍ନମସ୍ତାନକୁ ସହଜରେ ଚିହ୍ନି ହୁଏ । ସ୍ୱୟଂକୃତ ମୁଣ୍ଡବିହୀନ ଦେବୀ ଗୋଟିଏ ହାତରେ ମୁଣ୍ଡ ଓ ଅନ୍ୟ ହାତରେ ଖର୍ପର ଧରିଥାଆନ୍ତି । ବେକରୁ ବାହାରୁଥିବା ରକ୍ତ ଉକ୍ତ ମୁଣ୍ଡ ଓ ଦୁଇ ପରିଚାରିକା ପାନ କରନ୍ତି । ମୈଥୁନରତ ଏକ ଯୋଡ଼ି ଉପରେ ଠିଆ ହୋଇଥିବା ବର୍ଣ୍ଣନା କରାଯାଇଥାଏ ।
ଡିଫ୍ଲୋରାସୋନ ଡାଇଆସେଟେଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ସୋରକୋନ   ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ସ୍ଥାନୀୟ ଷ୍ଟିରଏଡ  । ଏହା ଆଟୋପିକ୍ ଡର୍ମାଟାଇଟିସ୍, ସୋରିଆସିସ ଏବଂ ଆଲର୍ଜି ଜନିତ ସଂସ୍ପର୍ଶ ଡର୍ମାଟାଇଟିସ ରୋଗ ଚିକିତ୍ସା ପାଇଁ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା, ଲୋମକୂପ ପ୍ରଦାହ, ବ୍ରଣ, ହ୍ରାସ ହୋଇଥିବା ବର୍ଣ୍ଣ, ପେରିଓରାଲ୍ ଚର୍ମ‌ପ୍ରଦାହ, ସଂକ୍ରମଣ, କେଶ ବୃଦ୍ଧି, ଏବଂ ଚର୍ମରେ ଗାର ପଡ଼ିବା ଦେଖାଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୁସିଙ୍ଗ ସିଣ୍ଡ୍ରୋମ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଯୁକ୍ତରାଷ୍ଟ୍ରରେ ଏହାର ଶକ୍ତିକୁ ତୃତୀୟ ଶ୍ରେଣୀଭୁକ୍ତ କରାଯାଇଛି  ଗ୍ରୁପ  । ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡିଫ୍ଲୋରାସୋନ ଡାଇଆସେଟେଟକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୩୦ ଗ୍ରାମ ଟ୍ୟୁବ୍ ମୂଲ୍ୟ ପ୍ରାୟ ୬୫ ଡଲାର ଅଟେ ।
କୁଲୁବାନ ମଧ୍ୟ ଜାଭାର ଏକ ପାରମ୍ପରିକ ଖାଦ୍ୟ ଅଟେ ।  'କୁଲୁବାନ "କୁ ଶାକାହାରୀ ଭୋଜନ ପାଇଁ କିମ୍ବା ପାର୍ଶ୍ୱ ଖାଦ୍ୟରେ ସାଲଡ ରୂପେ ଖିଆଯାଏ ।  "କୁଲୁବାନ"  ପ୍ରାଚୀନ ଜାଭାନିଜ୍ ବ୍ୟଞ୍ଜନରୁ ଏକ ଅଟେ, କାରଣ ଏହାର ଉଲ୍ଲେଖ ୯ [୧୯ ଶତାବ୍ଦୀ ସି.ଇ] ପାଖାପାଖି ମେଦାଙ୍ଗ ସାମ୍ରାଜ୍ୟର ଶିଳାଲେଖରେ ।